open-index/open-wikipedia-markdown huggingface dataset:
ମାଳତିପାଟପୁର

**ମାଳତିପାଟପୁର** ଓଡ଼ିଶାର ପୁରୀ ଜିଲ୍ଲାର ପୁରୀ ସଦର ବ୍ଲକ ଅନ୍ତର୍ଗତ ଏକ ପଞ୍ଚାୟତ ତଥା ଏକ ପର୍ଯ୍ୟଟନ ସ୍ଥଳୀ ଅଟେ । ଏହି ସ୍ଥାନଟି ପୁରୀ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଜନସଂଖ୍ୟା ଦୃଷ୍ଟିରୁ ଏହି ଗ୍ରାମ ଜିଲାର ଏକ ବଡ଼ ଗ୍ରାମ ଭାବେ ପରିଗଣିତ ହୋଇଥାଏ ।

## ଗମନାଗମନ
ଏହା ଜିଲ୍ଲାର ସଦର ମହକୁମା ପୁରୀଠାରୁ ୬ କି.ମି. ଏବଂ ଓଡ଼ିଶାର ରାଜଧାନୀ ଭୁବନେଶ୍ୱରଠାରୁ ୫୪ କିମି ଦୂରରେ ଅବସ୍ଥିତ । ନିକଟସ୍ଥ ରେଳ ଷ୍ଟେଶନ ଜଟଣୀ-ଖୋର୍ଦ୍ଧା ରୋଡ଼ ଜଙ୍କସନ, ମାଳତୀପାଟପୁର (ଷ୍ଟେଶନ କୋଡ଼: MLT) ଏବଂ  ପୁରୀ ।
ଏଠାରୁ କୋଣାର୍କ ଯିବା ପାଇଁ ଏକ ଓଭର ବ୍ରିଜ ନବକଳେବର ସମୟରେ ତିଆରି ହୋଇଚି ।

## ଶିକ୍ଷା
ଏହି ଗ୍ରାମରେ ଦୁଇଟି ପ୍ରାଥମିକ ବିଦ୍ୟାଳୟ, ଗୋଟିଏ ମଧ୍ୟଇଂରାଜୀ ବିଦ୍ୟାଳୟ, ଗୋଟିଏ ଉଚ୍ଚ ବିଦ୍ୟାଳୟ ଅଛି ।

## ସଂସ୍କୃତି
ଏଠାରେ ପ୍ରତିବର୍ଷ ଦୋଳ ଯାତ୍ରା ଅନୁଷ୍ଠିତ ହୋଇଥାଏ ।
## ବିଶେଷତ୍ୱ
ଏହି ସ୍ଥାନରେ ରାଜ୍ୟର ସବୁଠୁ ବଡ଼ ବସ ଷ୍ଟାଣ୍ଡ  ଅଛି, ଯାହା ନବକଳେବର ୨୦୧୫ ଉପଲକ୍ଷେ ତିଆରି ହୋଇଥିଲା । ଏକା ସମୟରେ ଏଠାରେ ୫୦୦ ତୁ ଉର୍ଦ୍ଧ ବସ ରହଣି କରିପାରିବେ । 

ନବକଳେବର ୨୦୧୫ ଉପଲକ୍ଷେ ଏଠାରେ ଥିବା ମାଳତୀପାଟପୁର ରେଳ ଷ୍ଟେସନକୁ ମଧ୍ୟ ସମ୍ପ୍ରସାରଣ କରାଯାଇଛି ।

### ରଥ ନିର୍ମାଣ
ମାଳତିପାଟପୁର ନିକଟସ୍ଥ କାଠ ପୋଲଠାରୁ ରଥ କାଠଗୁଡିକ ଶଗଡ଼ରେ ବୁହା ଯାଉଥିଲା। ପୁରୀରେ ପ୍ରତିଷ୍ଠିତ କେତେକ ମଠ ରଥକାଠ ବୁହାଯିବା ପାଇଁ ଶଗଡ଼ମାନ ଯୋଗାଉଥିଲେ । ଏହି ପରମ୍ପରା ବହୁ ବର୍ଷ ଧରି ଲୁପ୍ତ ହୋଇଯାଇଅଛି । ସମ୍ପ୍ରତି ପରିବହନ ମାର୍ଗର ସୁବିଧା ଦୃଷ୍ଟିରୁ ଟ୍ରକ ଯୋଗେ ଏହି କାଠ ଆସି ପୁରୀ ବଡ଼ଦାଣ୍ଡ ତଥା ରଥଖଳାଠାରେ ରଖାଯାଉଛି ।
## ଆଧାର
ଶ୍ରେଣୀ:ପୁରୀ ଜିଲ୍ଲା
ଶ୍ରେଣୀ:ପୁରୀ ଜିଲ୍ଲାର ଗାଆଁ ଓ ସହର
ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଗଣସମ୍ପାଦନା ଅଭିଯାନ ୧୦୦୦୦ରେ ତିଆରି ପ୍ରସଙ୍ଗ
ଶ୍ରେଣୀ:ଓଡ଼ିଶାର ଐତିହ୍ୟସ୍ଥଳ
ଗୋପାଳତୀର୍ଥ ମଠ

**ଗୋପାଳତୀର୍ଥ ମଠ** ଓଡ଼ିଶାର ପୁରୀରେ ଥିବା ଏକ ମଠ । ଏହା ପୁରୀରେ ଥିବା ସବୁଠାରୁ ପୁରୁଣା ମଠମାନଙ୍କ ମଧ୍ୟରେ ଅନ୍ୟତମ ।  

## ଜଗନ୍ନାଥଙ୍କ ସେବାରେ ଯୋଗଦାନ
ସ୍ନାନ ପୁର୍ଣ୍ଣିମା ଦିନ ହାତୀ ବେଶରେ ଏକ ଭାଗ ଯୋଗାଇ ଥାଏ । ମକର ସଂକ୍ରାନ୍ତିରେ ମକର ଚାଉଳ ଏବଂ ସ୍ନାନ ପୁର୍ଣ୍ଣିମା ଅବସରରେ ପଙ୍କ୍ତି ଭୋଗ ସେବା କରାଇଥାଏ ।  
## ଆଧାର 
## ଅଧିକ ପଠନ 
* ପୁରୀରେ ଥିବା ମଠ ଓ ମନ୍ଦିରମାନଙ୍କ ତାଲିକା
* ଜଗନ୍ନାଥ ମନ୍ଦିର
* ମଠ

ଶ୍ରେଣୀ:ପୁରୀରେ ଥିବା ମଠ
ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ହାଲୋପେରିଡଲ

**ହାଲୋପେରିଡଲ** ଏକ ମାନସିକ ରୋଗ ବିରୁଦ୍ଧକ ଔଷଧ ଯାହାର ଏକ ବଜାର ନାମ ହାଲଡଲ ।  ଏହି ଔଷଧ ପାଟିବାଟେ, ମାଂସପେଶୀରେ ଇଞ୍ଜେକସନ ଆକାରରେ ଓ ଶୀରାଭିତରେ ଦିଆଯାଏ ।  ହାଲୋପେରିଡଲ ୩୦ରୁ ୬୦ ମିନିଟ ମଧ୍ୟରେ କାମ କରେ ।  ଦୀର୍ଘକାର୍ଯ୍ୟକ୍ଷମ ଫର୍ମୁଲା ପ୍ରତି ୪ ସପ୍ତାହରେ ଥରେ ଇଞ୍ଜେକସନ ଆକାରରେ ସିଜୋଫ୍ରେନିଆ ବା ସମ୍ପର୍କୀୟ ରୋଗମାନଙ୍କରେ ଦିଆଯାଏ ଯେଉଁଥିରେ ରୋଗୀ ଔଷଧ ଖାଇବାକୁ ଭୁଲିଯାଏ ।  ଗର୍ଭାବସ୍ଥାରେ ଦେଲେ ଶୁଶୁର ସମସ୍ୟା ହୁଏ ।  ପାର୍କିନସନ ରୋଗରେ ଏହା ଦିଆଯାଏ ନାହିଁ ।  ମେପେରିଡିନରୁ meperidine ଏହା ପ୍ରସ୍ତୁତ ହୋଇଥିଲା ।. ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଇଂଲଣ୍ଡରେ ଏହି ଔଷଧ ମାନ‌କ ମାତ୍ରା ନିମନ୍ତେ ବାର୍ଷିକ ଖର୍ଚ୍ଚ ୨୦ରୁ ୮୦୦ ପାଉଣ୍ଡ (୩୦ରୁ ୧,୨୫୦ ଆମେରିକୀୟ ଡଲାର) । ଅତି ସାଧାରଣ ଭାବରେ ଏହି ଔଷଧ ବ୍ୟବ‌ହୃତ ହୁଏ । 

## ଆଧାର 
ଶ୍ରେଣୀ:ଔଷଧ
ଡେକ୍ସାମେଥାଜୋନ

**ଡେକ୍ସାମେଥାଜୋନ** ଏକ ପ୍ରକାର ସ୍ଟିରଏଡ ଔଷଧ । 

ଦୀର୍ଘକାଳ ଧରି ବ୍ୟବ‌ହାର କଲେ ଥ୍ରସ, ଅସ୍ଥି କ୍ଷୟ, ପରଳ, ସ‌ହଜ ବ୍ରୁଇସ, ମାଂସପେଶୀ ଦୁର୍ବଳ ହୁଏ ।  ସ୍ତନ୍ୟପାନ କରେଇବା ସମୟରେ ଏହା ନେବା ଉଚିତ ନୁହେଁ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଡେକ୍ସାମେଥାଜୋନ ମୂଲ୍ୟବାନ ନୁହେଁ । 

## ଆଧାର 
ଶ୍ରେଣୀ:ଔଷଧ
ନରସିଂହ ମହାପାତ୍ର

**ନରସିଂହ ମହାପାତ୍ର**( ୧ ଜୁଲାଇ ୧୯୨୬ - ୧୪ ଅକ୍ଟୋବର ୧୯୯୮), ଜଣେ ଓଡ଼ିଆ ନାଟ୍ୟକାର, ଗୀତିକବି, ଅଭିନେତା, ନିର୍ଦ୍ଦେଶକ ତଥା ସମ୍ପାଦକ ଥିଲେ । ଓଡ଼ିଆ ବେତାର ନାଟକକୁ ଲୋକପ୍ରିୟ କରାଇବାରେ ମହାପାତ୍ରଙ୍କର ଅବଦାନ ରହିଛି ।

ନରସିଂହ ମହାପାତ୍ର, ଭଦ୍ରକ ଜିଲ୍ଲାର କୋରଣ୍ଟଠାରେ ଜନ୍ମଗ୍ରହଣ କରିଥିଲେ । ସେ ଛାତ୍ରଜୀବନରୁ ଲେଖାଲେଖି ଆରମ୍ଭ କରିଥିଲେ । ୧୯୪୯ମସିହାରେ ଆକାଶବାଣୀ କଟକରେ ସେ ଜଣେ ଗୀତିକାର ଭାବରେ ସ୍ୱୀକୃତି ପାଇଥିଲେ । ତାଙ୍କ ରଚିତ ବହୁ ଗୀତ "ସଜ ଫୁଲ", "ଅତସୀ କୁସୁମ" ଓ "ରାଗ ମଞ୍ଜରୀ" ଆଦି କାର୍ଯ୍ୟକ୍ରମରେ ପ୍ରସାରିତ ହୋଇଥିଲା । ୧୯୫୮ମସିହାରେ ସେ ଆକାଶବାଣୀ କଟକରେ ଜଣେ ନାଟ୍ୟକାର ଭାବରେ ଯୋଗ ଦେଇଥିଲେ । ଏଠାରେ ତାଙ୍କର ନାଟ୍ୟ ପ୍ରତିଭାର ବିକାଶ ଘଟିଥିଲା । ୨୭ବର୍ଷ ଆକାଶବାଣୀର ଚାକିରି ମଧ୍ୟରେ, ସେ ଶତାଧିକ ସାମାଜିକ, ପୌରାଣିକ, ଐତିହାସିକ, ହାସ୍ୟ ଓ ରହସ୍ୟ ନାଟକ ରଚନା କରିଥିଲେ । 

ନାଟକ ରଚନା ଓ ଗୀତିକବିତା ଲେଖିବା ବ୍ୟତିତ, କଳାର ଅନ୍ୟ ବହୁ ବିଭାଗରେ ତାଙ୍କର ପ୍ରବେଶ ରହିଥିଲା । ନାଟକରେ ଅଭିନୟ କରୁଥିଲେ ଓ ନିର୍ଦ୍ଦେଶନା ମଧ୍ୟ ଦେଉଥିଲେ । *ସାଥୀ* ଓ *ନୂତନ ଆଶା* ନାମରେ ଦୁଇଟି ପତ୍ରିକାର ସେ ସମ୍ପାଦନା କରୁଥିଲେ । ଜନତା, କଳାଶ୍ରୀ ଓ ଅନ୍ନପୂର୍ଣ୍ଣା ରଙ୍ଗମଞ୍ଚର ସେ ପୃଷ୍ଠପୋଷକ ଥିଲେ । ଜଣେ ଗୀତିକାର ଭାବରେ ମଧ୍ୟ ବହୁ ଓଡ଼ିଆ କଥାଚିତ୍ର ସହ ସମ୍ପୃକ୍ତ ଥିଲେ । "ଶ୍ରୀ ଲୋକନାଥ" ଚଳଚ୍ଚିତ୍ରର "ଫୁଲ ରସିଆରେ ମନ ମୋର ଛୁଇଁ ଛୁଇଁ ଯା ଯା" ଗୀତ ତାଙ୍କର ଏକ ଲୋକପ୍ରିୟ ଗୀତ । 

୧୯୯୮ ମସିହା ଅକ୍ଟୋବର ୧୪ ତାରିଖରେ ତାଙ୍କର ନିଧନ ଘଟିଥିଲା । 

## ଓଡ଼ିଆ କଥାଚିତ୍ରରେ ଗୀତିକାର ଭାବରେ 
* ଶ୍ରୀ ଲୋକନାଥ
* ଅମଡ଼ା ବାଟ
* ସ୍ତ୍ରୀ
* ରକ୍ତ ଗୋଲାପ
* ସୁନା ସଂସାର(ଉଭୟ ଗୀତିକାର ଓ ସଂଳାପ ଲେଖକ)
* ନୂଆ ବୋଉ
* ମାଣିକ ଯୋଡ଼ି
* ଏ ନୁହେଁ କାହାଣୀ
* ଭକ୍ତ ସାଲବେଗ 

## ଆଧାର 
## ଅଧିକ ତଥ୍ୟ 
* 

ଶ୍ରେଣୀ:୧୯୯୮ ମୃତ୍ୟୁ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଗୀତିକାର
ଶ୍ରେଣୀ:ଗଣସମ୍ପାଦନା ଅଭିଯାନ ୧୦୦୦୦ରେ ତିଆରି ପ୍ରସଙ୍ଗ
ମେଟ୍ରୋନିଡାଜୋଲ

**ମେଟ୍ରୋନିଡାଜୋଲ** (**ଏମଏନ‌ଜେଡ**) ଔଷଧ ବଜାରରେ ଫ୍ଲାଜିଲ ନାମରେ ବିକ୍ରୟ ହୁଏ; ଏହା ଏକ ଆଣ୍ଟିବାୟୋଟିକ ଓ ଏକ‌କୋଷୀ ଜୀବ ସମ୍ବନ୍ଧୀୟ ଔଷଧ ।  ଖାଇବା ନିମନ୍ତେ, କ୍ରିମ ଆକାରରେ ଓ ଶୀରା ମାଧମ ବ୍ୟବ‌ହାର ନିମନ୍ତେ ଏହି ଔଷଧ ମିଳେ । 

ଅଇ, ଏକ ଧାତବ ସ୍ୱାଦ, ଅରୁଚି ଓ ମୁଣ୍ଡବଥା ଇତ୍ୟାଦି ଲକ୍ଷଣ ଏହାର ପାର୍ଶ୍ୱ ପ୍ରତିକ୍ରିୟା ଦର୍ଶାଏ ।  ବେଳେବେଳେ ବାତ (seizure) ଓ ଆଲର୍ଜି ହୁଏ ।  ଗର୍ଭର ପ୍ରଥମାବସ୍ଥାରେ ମେଟ୍ରୋନିଡାଜୋଲ ଦେବା ଉଚିତ ନୁହେଁ କିନ୍ତୁ ପରେ ଏହା ଅସୁବିଧା କରେ ନାହିଁ ।  ସ୍ତନ୍ୟପାନ କରାଉଥିଲେ ଏହା ବ୍ୟବ‌ହାର କରାଯାଏ ନାହିଁ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ପୃଥିବୀର ଅଧିକାଂଶ ସ୍ଥାନରେ ଏହା ମିଳେ ।  ଏହା ଅତି ମୂଲ୍ୟବାନ ନୁହେଁ ଓ ଗୋଟିକୁ 0.0୧ରୁ  0.୧0 ଆମେରିକୀୟ ଡଲାର ମୂଲ୍ୟରେ ମିଳେ ।  ଦଶ ଦିନର ଚିକିତ୍ସା ନିମନ୍ତେ ଏହାର ଖର୍ଚ୍ଚ ୨୬ ଅମେରିକୀୟ ଡଲାର । 

## ଆଧାର 
ଶ୍ରେଣୀ:ଔଷଧ
ଦ୍ୱିତୀୟ ବିଶ୍ୱଯୁଦ୍ଧ

ଦ୍ୱିତୀୟ ବିଶ୍ୱଯୁଦ୍ଧ (ବିଶ୍ୱଯୁଦ୍ଧ ୨/ WW II/ WW2) ଏକ ବିଶାଳ ଧରଣର ଯୁଦ୍ଧ ଥିଲା ଯାହା ୧୯୩୯ରୁ ୧୯୪୫ ଯାଏଁ ଚାଲିଥିଲା (ଯଦିଓ ସମ୍ପର୍କିତ ସଂଘର୍ଷ ଗୁଡ଼ିକ କିଛି ବର୍ଷ ଆଗରୁ ଚାଲିଥିଲା) । ଏଥିରେ ପୃଥିବୀର ସର୍ବବୃହତ ଶକ୍ତିମାନଙ୍କୁ ମିଶାଇ ପ୍ରାୟ ଅଧିକାଂଶ ଦେଶ ଭାଗ ନେଇଥିଲେ । ଏଥିରେ ଭାଗ ନେଇଥିବା ଦୁଇ ସାମରିକ ପକ୍ଷ ଥିଲେ ମିତ୍ର ଶକ୍ତି (The Allies) ଓ କେନ୍ଦ୍ର ଶକ୍ତି (The Axis Powers) । ଏହା ପୃଥିବୀର ଜ୍ଞାତ ଇତିହାସରେ ସବୁଠୁ ବଡ଼ ଯୁଦ୍ଧ ଥିଲା ଓ ଏଥିରେ ୩୦ରୁ ଊର୍ଦ୍ଧ୍ୱ ଦେଶର ୧୦ କୋଟିରୁ ଅଧିକ ବ୍ୟକ୍ତି ସିଧାସଳଖ ସଂପୃକ୍ତ ହୋ‍ଇଥିଲେ । ଏହା ଏପରି ଭୀଷଣ ଥିଲା ଯେ ସଂପୃକ୍ତ ଦେଶ ଗୁଡ଼ିକ ନିଜର ପୂର୍ଣ୍ଣ ଅର୍ଥନୈତିକ, ଔଦ୍ୟୋଗିକ ଓ ବୈଜ୍ଞାନିକ ଶକ୍ତିକୁ ଏଥିରେ ବାଜି ଲଗେଇ ଦେଇ ଥିଲେ । ଏଥିରେ ବହୁ ସଂଖ୍ୟକ ନାଗରିକ ପ୍ରାଣ ହରାଇଥିଲେ ଯେଉଁଥିରେ ହଲକଷ୍ଟ ଘଟଣା (ଯେଉଁଥିରେ ପ୍ରାୟ ୧କୋଟି ୧୦ ଲକ୍ଷ ଲୋକ ମରିଥିଲେ) ସାମିଲ ଥିଲା । ଶିଳ୍ପାଞ୍ଚଳ ଓ ମୁଖ୍ୟ ଜନବହୁଳ ସହର ଗୁଡ଼ିକ ଉପରେ ଗୋଳାବର୍ଷଣ ଯୋଗୁଁ ୧୦ ଲକ୍ଷ ଲୋକ ପ୍ରାଣ ହରାଇଥିଲେ । ଏହି ଯୁଦ୍ଧରେ ପ୍ରଥମ କରି ହିରୋଶିମା ଓ ନାଗାସାକି ସହର ଦ୍ୱୟ ଉପରେ ପରମାଣୁ ବୋମା ପକାଯାଇଥିଲା ଓ ଏଥିରେ ୫ରୁ ୮.୫ କୋଟି ନିରୀହ ଲୋକ ମୃତ୍ୟୁବରଣ କରିଥିଲେ । ଏଣୁ ଏହି ଯୁଦ୍ଧ ଇତିହାସ ପୃଷ୍ଠାରେ ଚିରଦିନ ପାଇଁ କଳା ଅକ୍ଷରରେ ଲିପିବଦ୍ଧ ରହିବ । 

## କାଳକ୍ରମ
## ପୃଷ୍ଠଭୂମି
## ଯୁଦ୍ଧ ପୂର୍ବର ଘଟଣା
## ଆଧାର
## ବାହାର ତଥ୍ୟ
* West Point Maps of the European War 
* West Point Maps of the Asian-Pacific War 
* Atlas of the World Battle Fronts (July 1943 to August 1945)
* War Dogs of World War II 

ଶ୍ରେଣୀ:ଦ୍ୱିତୀୟ ବିଶ୍ୱଯୁଦ୍ଧ
ଶ୍ରେଣୀ:ଇତିହାସ
ଅନୁରାଧା (ନକ୍ଷତ୍ର)

ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ସପ୍ତଦଶ ନକ୍ଷତ୍ର ହେଉଛି ଅନୁରାଧା । ରାଶିଚକ୍ର (ଅପମଣ୍ଡଳ)ରେ ବିଚ୍ଛାରାଶିରେ ୩ ଡିଗ୍ରୀ ୨୦ ମିନିଟରୁ ୧୬ ଡିଗ୍ରୀ ୪୦ ମିନିଟ ଯାଏଁ ବ୍ୟାପ୍ତ । 

## ଜ୍ୟୋତିଷୀୟ ପରିଚୟ 
ହିନ୍ଦୁ ଜ୍ୟୋତିଷରେ ରାଶିଚକ୍ର (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ ।  ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ ।   ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ ।

ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି । 

### ବିଶେଷତ୍ୱ 
* ହିନ୍ଦୁ ଜ୍ୟୋତିଷ ମତେ ଅନୁରାଧା ନକ୍ଷତ୍ର ତିନିଗୋଟି ତାରାପୁଞ୍ଜର (:en:Beta Scorpii, :en:Delta Scorpii ଓ :en:Pi Scorpii) ସମାହାର ।  ଏହି ତାରାପୁଞ୍ଜ ଏକ ଛତା ଆକୃତିରେ ଦୃଶ୍ୟମାନ ହେଉଥିବାରୁ ନକ୍ଷତ୍ରର ନାମ ଅନୁରାଧା ।
* ଅନୁରାଧା ରାଶିଚକ୍ରରେ ବିଛା (ରାଶି)ରେ ୩ ଡିଗ୍ରୀ ୨୦ ମିନିଟରୁ ୧୬ ଡିଗ୍ରୀ ୪୦ ମିନିଟ ଯାଏଁ ବ୍ୟାପ୍ତ ।    
* ଶନି ଏହାର ଅଧିପତି  ।
* ବୈଦିକ ଜ୍ୟୋତିଷମତେ ଏହି ନକ୍ଷତ୍ର ଦେବଗଣ ଓ ତାମସଗୁଣ ସହ ସମ୍ବନ୍ଧିତ । 
* ବୈଦିକ ଜ୍ୟୋତିଷ ମତେ ଅନୁରାଧା ନକ୍ଷତ୍ର ଲିଙ୍ଗ ଭେଦରେ ପୁରୁଷ ଏବଂ ଜାତି ଭେଦରେ କୃଷକ । 
* ଅନୁରାଧା ନକ୍ଷତ୍ରରେ ଜନ୍ମିତ ବ୍ୟକ୍ତିବିଶେଷ ଧର୍ମଭୀରୁ ଏବଂ କର୍ତ୍ତବ୍ୟପରାୟଣ ପ୍ରକୃତିର ହୋଇଥାଆନ୍ତି ।   
* ସାଧାରଣତଃ ବୈଦିକ ଜ୍ୟୋତିଷ ମତେ ହିନ୍ଦୁ ପରିବାରରେ ନବଜାତ ଶିଶୁର ଜନ୍ମ ବେଳେ ନିର୍ଦ୍ଦିଷ୍ଟ ନକ୍ଷତ୍ରରେ ଚନ୍ଦ୍ରର ଅବସ୍ଥାନକୁ ନେଇ ନବଜାତକର ନାମକରଣ କରାଯିବାର ପ୍ରଥା ପ୍ରଚଳିତ । ଅନୁରାଧା ନକ୍ଷତ୍ରରେ ଚନ୍ଦ୍ର ଅବସ୍ଥାନ କରୁଥିଲେ, ଚାରିପାଦ କ୍ରମରେ ନବଜାତକର ନାମର ପ୍ରଥମ ଅକ୍ଷର ନିମ୍ନପ୍ରକାରେ ହେବ ।

::ପ୍ରଥମ ପାଦ- Na (ना)  				 
  
::ଦ୍ୱିତୀୟ ପାଦ- Ni (नी),

::ତୃତୀୟ ପାଦ- Nu (नू) ଏବଂ

::ଚତୁର୍ଥ ପାଦ- Ne (ने)

## ପୌରାଣିକ କିମ୍ବଦନ୍ତୀ 
## ଅଧିକ ତଥ୍ୟ 
* "List of Naxatras"

## ଆଧାର
ଶ୍ରେଣୀ:ଗଣସମ୍ପାଦନା ଅଭିଯାନ ୧୦୦୦୦ରେ ତିଆରି ପ୍ରସଙ୍ଗ
ଶ୍ରେଣୀ:ନକ୍ଷତ୍ର
ଆମ୍ପିସିଲିନ

**ଆମ୍ପିସିଲିନ** ଏକ ଆଣ୍ଟିବାୟୋଟିକ ଯାହା ଅନେକ ଗୁଡ଼ିଏ ଜୀବାଣୁ ଜନିତ ସଂକ୍ରମଣକୁ ପ୍ରତିରୋଧ ଓ ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ ।  ଭୂତାଣୁ ନିମନ୍ତେ ଏହା ଆବଶ୍ୟକ ନୁହେଁ । 

ରାସ, ଅଇ ଓ ତରଳ ଝାଡ଼ା ଇତ୍ୟାଦି ଆମ୍ପିସିଲିନର ସାଧାରଣ ପାର୍ଶ୍ୱପ୍ରତିକ୍ରିୟା ।  ପେନିସିଲିନ ଆଲର୍ଜି ଥିବା ଲୋକଙ୍କୁ ଏହି ଔଷଧ ଦିଆଯାଏ ନାହିଁ ।  କ୍ଲସ୍ଟ୍ରିଡିଅମ ଡିଫିସିଲ କୋଲାଇଟିସ କିମ୍ବା ଆନାଫାଇଲାକ୍ସିସ ଏହାର ଅତି ଗମ୍ଭୀର ପ୍ରତିକ୍ରିୟା ।  ବୃକ୍‌କ ସମସ୍ୟାରେ ଏହା ଦେଇହୁଏ କିନ୍ତୁ ମାତ୍ରା କମ ଦିଆଯାଏ । 

ସନ ୧୯୬୧ରେ ଆମ୍ପିସିଲିନ ପ୍ରସ୍ତୁତ ହୋଇଥିଲା ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଏହାର ହୋଲସେଲ ଦାମ ସନ ୨୦୧୪ରେ ଏକ ଶୀରା ଇଞ୍ଜେକସନ ଭାଏଲ ପ୍ରତି 0.୧୩ରୁ ୧.୨0 ଆମେରିକୀୟ ଡଲାର ।  ଆମେରିକାରେ ଏହା ଜେନେରିକ ନାମରେ ମିଳେ ଓ ୧୦ ଦିନ ଚିକିତ୍ସାର ମୂଲ୍ୟ ୧୩ ଆମେରିକୀୟ ଡଲାର । 

## ଆଧାର 
ଶ୍ରେଣୀ:ଔଷଧ
ଆମୋକ୍ସିସିଲିନ

{{Infobox drug
| Watchedfields = changed
| verifiedrevid = 455343638
| IUPAC_name = (2*S*,5*R*,6*R*)-6-{[(2*R*)-2-amino-2-(4-hydroxyphenyl)-acetyl]amino}-3,3-dimethyl-7-oxo-4-thia-1-azabicyclo[3.2.0]heptane-24-carboxylic acid
| image = Amoxicillin.svg
| image2 = Amoxicillin-3D-balls.png

| ବେପାର ନାମ = ଆମୋକ୍ସିଲ, ଟାଇସିଲ, ଓ ଟ୍ରାଇମକ୍ସ ଇତ୍ୟାଦି ।
| Drugs.com = 
| MedlinePlus = a685001
| pregnancy_AU = A
| pregnancy_US = B
| legal_UK = POM
| legal_US = Rx-only
| routes_of_administration = Oral, intravenous

| ଜୈବ ଉପଲବ୍‌ଧ = ୯୫% ପାଟିବାଟେ
| ଚୟାପଚ‌ୟ(metabolism) =  ୩0%ରୁ କମ ଜୈବପରିବର୍ତ୍ତନ ହୁଏ ଯକୃତରେ
| ଦୂରିଭୁତ_ଅର୍ଦ୍ଧ-ଜୀବନ = ୬୧.୩ ମିନିଟ
| ନିଷ୍କାସନ = ବୃକ୍‌କ

| CAS_number_Ref = 
| CAS_number = 26787-78-0
| ATC_prefix = J01
| ATC_suffix = CA04
| ATC_supplemental =  
| ChEBI_Ref = 
| ChEBI = 2676
| PubChem = 33613
| DrugBank_Ref = 
| DrugBank = DB01060
| ChemSpiderID_Ref = 
| ChemSpiderID = 31006
| UNII_Ref = 
| UNII = 9EM05410Q9
| KEGG_Ref = 
| KEGG = D07452
| ChEMBL_Ref = 
| ChEMBL = 1082

| C=16 | H=19 | N=3 | O=5 | S=1
| molecular_weight = 365.4 g/mol
| SMILES = O=C(O)[C@@H]2N3C(=O)[C@@H](NC(=O)[C@@H](c1ccc(O)cc1)N)[C@H]3SC2(C)C
| InChI = 1/C16H19N3O5S/c1-16(2)11(15(23)24)19-13(22)10(14(19)25-16)18-12(21)9(17)7-3-5-8(20)6-4-7/h3-6,9-11,14,20H,17H2,1-2H3,(H,18,21)(H,23,24)/t9-,10-,11+,14-/m1/s1
| StdInChI_Ref = 
| StdInChI = 1S/C16H19N3O5S/c1-16(2)11(15(23)24)19-13(22)10(14(19)25-16)18-12(21)9(17)7-3-5-8(20)6-4-7/h3-6,9-11,14,20H,17H2,1-2H3,(H,18,21)(H,23,24)/t9-,10-,11+,14-/m1/s1
| StdInChIKey_Ref = 
| StdInChIKey = LSQZJLSUYDQPKJ-NJBDSQKTSA-N
}}

**ଆମୋକ୍ସିସିଲିନ** (**ଆମୋକ୍ସ**) ଔଷଧ ଏକ ପ୍ରକାର ଆଣ୍ଟିବାୟୋଟିକ ଯାହା ଅନେକ ଜୀବାଣୁ ଜନିତ ସଂକ୍ରମଣ ରୋଗରେ ବ୍ୟବ‌ହାର କରାଯାଏ । 

ଆମୋକ୍ସିସିଲିନର ସାଧାରଣ ପାର୍ଶ୍ୱ ପ୍ରତିକ୍ରିୟା ହେଲା ଅଇ ଓ ରାସ ।  ପେନିସିଲିନ ପ୍ରତି ଆଲର୍ଜି ଥିବା ଲୋକଙ୍କୁ ଏହା ଦିଆଯାଏ ନାହିଁ ।  ବୃକ୍‌କ ସମସ୍ୟାରେ ଏହା କମ ମାତ୍ରାରେ ଦିଆଯାଏ ।  ଗର୍ଭାବସ୍ଥାରେ ଓ ସ୍ତନ୍ୟପାନ ସମୟରେ ଏହା ନିରାପଦ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ପିଲାମାନଙ୍କ ନିମନ୍ତେ ଏହା ଏକ ଅତି ସାଧାରଣ ଆଣ୍ଟିବାୟୋଟିକ ପ୍ରେସକ୍ରିପସନ ।  ଏହା ଜେନେରିକ ଔଷଧ ଭାବରେ ମିଳେ ।  ଆମେରିକାରେ ଏହାର ଦଶ ଦିନର ଚିକିତ୍ସା ଖର୍ଚ୍ଚ ପ୍ରାୟ ୧୬ ଆମେରିକୀୟ ଡଲାର । 

## ଆଧାର 
ଶ୍ରେଣୀ:ଔଷଧ
ସ୍ତନ୍ୟପାନ

**ସ୍ତନ୍ୟପାନ**, (ଇଂରାଜୀ ଭାଷାରେ **ବ୍ରେଷ୍ଟଫିଡ**/**breastfeed** ବା **ନର୍ସିଙ୍ଗ**/**nursing**) ଶବ୍ଦ ମହିଳା ସ୍ତନରୁ ଶିଶୁ ଦୁଗଧ ପାନ କରିବାକୁ ବୁଝାଏ ।  ଶିଶୁ ଜନ୍ମ ପରେ ପରେ ସ୍ତନ୍ୟପାନ ଆରମ୍ଭ କରିବା ଉଚିତ ଓ ଶୁଶୁର ଇଚ୍ଛା ଅନୁଯାୟୀ ଦେବା ଉଚିତ ।  ଶିଶୁର ବୟସ ବୃଦ୍ଧି ସ‌ହିତ ସ୍ତନ୍ୟପାନର ଆବୃତ୍ତି କମିଯାଏ ।  କେତେକ ମାତା ସ୍ତନରୁ ପମ୍ପ ସାହାଯ୍ୟରେ ଦୁଧ ପରବର୍ତ୍ତୀ ବ୍ୟବ‌ହାର ନିମନ୍ତେ ବା ଅନ୍ୟମାନଙ୍କ ନିମନ୍ତେ ବାହାର କରି ଗଚ୍ଛିତ କରି ରଖନ୍ତି ।  ଇନଫ୍ୟାଣ୍ଟ ଫର୍ମୁଲା ଏକ ବ୍ୟବସାୟ ପ୍ରସ୍ତୁତ ଶିଶୁ ଖାଦ୍ୟ ଯାହାର ଅନେକ ଉପକାରୀତା ନାହିଁ । 

ସ୍ତନ୍ୟପାନ କରେଇଲେ ପ୍ରସବ ପରେ ମାଆର ରକ୍ତସ୍ରାବ କମ ହୁଏ, ଜରାୟୁ ସଙ୍କୋଚନ ଭଲ ହୁଏ, ଓଜନ ହ୍ରାସ କମ ହୁଏ ଓ ପ୍ରସବ ପରବର୍ତ୍ତୀ ଅବସାଦ କମ ହୁଏ ।  ପରବର୍ତ୍ତୀ ଋତୁସ୍ତାବ ସମୟ ବଢ଼ିଯାଏ ଓ ଏହି ଦୁଗ୍ଧ ସ୍ରବଣ ଋତୁରୋଧ (lactational amenorrhea) ଫଳରେ ପ୍ରଜନନ କ୍ଷମତା ବିଳମ୍ବରେ ଆସେ ।  ଦୀର୍ଘକାଳୀନ ଉପକାର ମଧ୍ୟରେ ସ୍ତନ କର୍କଟ, ହୃତପିଣ୍ଡରକ୍ତନଳୀ ରୋଗ ଓ ରିଉମାଟଏଡ ରୋଗ ସଙ୍କଟ କମିଯାଏ । 

ଛଅ ମାସ ପର୍ଯ୍ୟନ୍ତ କେବଳ ସ୍ତନ୍ୟପାନ କରିବାକୁ ବିଶ୍ୱ ସ୍ୱାସ୍ଥ୍ୟ ସଂଗଠନ ସମର୍ଥନ କରୁଛି ।  ଏହାର ଅର୍ଥ ଭିଟାମିନ ଡି ବ୍ୟତୀତ ଅନ୍ୟ କୌଣସି ଖାଦ୍ୟ ବା ପାନୀୟ ଦିଆଯାଏ ନାହିଁ ।  ଏକ ବର୍ଷ ବୟସ ପର୍ଯ୍ୟନ୍ତ ନିରନ୍ତର ସ୍ତନ୍ୟପାନ କରେଇବାକୁ ଉପଦେଶ ଦିଆଯାଏ ।  ସ୍ତନ୍ୟପାନ ସମୟରେ ଅନେକ ଔଷଧ ଖାଇବାକୁ ମନା କରାଯାଏ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସୁବୋଧ ପଟ୍ଟନାୟକ

**ସୁବୋଧ ପଟ୍ଟନାୟକ** (ଜନ୍ମ: ୧ ଫେବୃଆରୀ ୧୯୬୪) ଜଣେ ଓଡ଼ିଆ ନାଟ୍ୟକାର ତଥା ଥିଏଟର ନିର୍ଦ୍ଦେଶକ । ସେ ଭୁବନେଶ୍ୱର ଥିଏଟର ଗ୍ରୁପ୍ ନାଟ୍ୟ ଚେତନା ଏବଂ *ନାଟ୍ୟ ଗ୍ରାମ*ର ପ୍ରତିଷ୍ଠାତା ଅଟନ୍ତି । ସେ ସମସ୍ତ ଦେଶରେ ନାଟକ କରିଥିବା ନାଟ୍ୟକାର ।

## ଜନ୍ମ, ପରିବାର ଓ ଶିକ୍ଷା 
୧୯୬୪ ମସିହାର ଫେବୃଆରୀ ୧ ତାରିଖରେ ସେ ପୁରୀଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ପ୍ରମୋଦ ଚନ୍ଦ୍ର ପଟ୍ଟନାୟକ ଜଣେ ପ୍ରାଣୀ ଚିକିତ୍ସକ ଥିଲେ । ତାଙ୍କ ମାଆଙ୍କ ନାମ ଶଶୀ ପ୍ରଭା ପଟ୍ଟନାୟକ । ସେ ଉତ୍କଳ ସଙ୍ଗୀତ ମହାବିଦ୍ୟାଳୟରୁ ସ୍ନାତକ ହାସଲ କରିଥିଲେ । ପଥପ୍ରାନ୍ତ ନାଟକ ବିଷୟରେ ସେ ଅଧିକ ଶିଖିବାକୁ ୧୯୮୬ ମସିହାରେ ଦିଲ୍ଲୀ ଯାଇଥିଲା ଏବଂ ସେଠାରୁ ଫେରିବା ପରେ ୧୦ ନଭେମ୍ବର ୧୯୮୬ରେ ଥିଏଟର ଗ୍ରୁପ୍ ନାଟ୍ୟ ଚେତନାର ପ୍ରତିଷ୍ଠା କରିଥିଲେ । ତାଙ୍କର ଅଧିକାଂଶ ନାଟକ ସାମାଜିକ ସଚେତନତା ଉପରେ ଆଧାରିତ ।

## ପେଷା 
ତାଙ୍କ ଥିଏଟର ଗ୍ରୁପ ନାଟ୍ୟ ଚେତନାରେ ୧୮ ଜଣ ପୁରୁଷ କଳାକାର ଏବଂ ୭ ଜଣ ନାରୀ କଳାକାରକୁ ନେଇ ଗଠିତ । ସେ ନାଟ୍ୟ ଗ୍ରାମ ନାମକ ଏକ ଥିଏଟର ଗ୍ରାମ ପ୍ରତିଷ୍ଠା କରିଛନ୍ତି । ତାଙ୍କ ନାଟକ *ସିନ୍ଧି* ୯ ଜୁନ ୨୦୧୬ରେ ନେପାଳର ଅଛମସ୍ଥିତ କଳିକାସ୍ଥାନଠାରେ ପ୍ରଦର୍ଶିତ ହୋଇଥିଲେ । ରାମାୟଣରୁ ଅନୁପ୍ରାଣିତ ନାଟକ *ରାମଲୀଳା* ଭୁବନେଶ୍ୱରସ୍ଥିତ ଭଞ୍ଜ କଳା ମଣ୍ଡପଠାରେ ତାଙ୍କ ଥିଏଟର ଗ୍ରୁପ‌ଦ୍ୱାରା ପ୍ରଦର୍ଶିତ କରାଯାଇଥିଲା ।

### ଆନ୍ତର୍ଜାତୀୟ 
ସେ ବେଲଜିଅମ‌ଠାରେ ଅନୁଷ୍ଠିତ ଷ୍ଟ୍ରିଟ୍ ଥିଏଟର୍ ଫେଷ୍ଟିଭାଲରେ ଅଂଶଗ୍ରହଣ କରିଥିଲେ । ୧୯୯୫ ମସିହାରୁ ସେ ଫ୍ରାନ୍ସର ପ୍ୟାରିସରେ ଆୟୋଜିତ ଅଷ୍ଟମ ବିଶ୍ୱ ଥିଏଟର କଂଗ୍ରେସରେ ଯୋଗ ଦେଇ ଆସୁଛନ୍ତି ।

## ପ୍ରଶଂସା ଓ ସମ୍ମାନ 
* ପଶ୍ଚିମବଙ୍ଗର ଗୋବର୍ଦଙ୍ଗା ରୂପାନ୍ତର ନାମକ ଥିଏଟର ଗ୍ରୁପ‌ଦ୍ୱାରା ତାଙ୍କୁ ଋଷିକେଶ ଚାଟୋପାଧ୍ୟା ସ୍ମୃତି ସାମନ୍ନ ପ୍ରଦାନ କରାଯାଇଥିଲା ।

## ପ୍ଲେଗ୍ରାଫି 
## ଆଧାର 
ଶ୍ରେଣୀ:୧୯୬୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ସେନା ଗ୍ଲାଇକୋସାଇଡ

**ସେନା ଗ୍ଲାଇକୋସାଇଡ** ବା **ସେନୋସାଇଡ** ବା କେବଳ **ସେନା** ଏକ ଔଷଧ ଯାହା କୋଷ୍ଠ କାଠିନ୍ୟରେ (constipation) ଦିଆଯାଏ କିମ୍ବା ଅପରେଶନ ପୂର୍ବରୁ ବୃହଦନ୍ତ୍ର ଖାଲି କରିବାକୁ ଦିଆଯାଏ ।  ଏହି ଔଷଧ ପାଟିବାଟେ ଦିଆଯାଏ ବା ମଳାଶୟରେ ଭର୍ତ୍ତିକରିଦିଆଯାଏ ।  ଏହି ଔଷଧ ଦାମିକା ନୁହେଁ ଓ ଜେନେରିକ ନାମରେ ମିଳେ ।  ଗୋଟିଏ ପିଲ୍‌ର(ବଟିକା) ଦାମ ପ୍ରାୟ 0.0୧ ଆମେରିକୀୟ ଡଲାର ।  ସେନା ନାମକ ଗଛରୁ ସେନୋସାଇଡ ତିଆରି ହୁଏ ।  ସନ ୭୦୦ରୁ ଏହା ଗଛ ଆକାରରେ ବ୍ୟବ‌ହୃତ ହୋଇଆସୁଛି ।

## ଆଧାର 
ଶ୍ରେଣୀ:ଔଷଧ
ଲାକ୍ଟୁଲୋଜ

**ଲାକ୍ଟୁଲୋଜ** ଆମ ଦେହରେ ଅବଶୋଷିତ ହେଉ ନ ଥିବା ଏକ ଔଷଧ ଯାହା କୋଷ୍ଠକାଠିନ୍ୟ ଓ ହେପାଟିକ ଏନ‌କେଫାଲୋପାଥି ରୋଗରେ ବ୍ୟବ‌ହାର ହୁଏ । ଏହା ୮ରୁ ୧୨ ଘଣ୍ଟା ପରେ କାମ କରିବାକୁ ଆରମ୍ଭ କରେ ଓ କୋଷ୍ଠକାଠିନ୍ୟରେ ଉନ୍ନତି ଆଣିବାକୁ ପ୍ରାୟ ୨ ଦିନ ଲାଗିଯାଏ ।

ଏହାର ପାର୍ଶ୍ୱ ପ୍ରତିକ୍ରିୟା ମଧ୍ୟରେ ପେଟ ଫାମ୍ପିବା ଓ କ୍ରାମ୍ପ ମୂଖ୍ୟ ସ୍ଥାନ ଅଧିକାର କରେ ।  ଏହାଦ୍ୱାରା ତରଳ ଝାଡ଼ା ହେଲେ ଇଲେକ୍ଟ୍ରୋଲାଇଟ ସମସ୍ୟା ଦେଖାଯାଇପାରେ ।  ଏହାର ବ୍ୟବ‌ହାରଦ୍ୱାରା ଗର୍ଭାବସ୍ଥାରେ ଥିବା ଶିଶୁର କିଛି କ୍ଷତି ହେବାର ପ୍ରମାଣ ମିଳିନାହିଁ । ଏହାକୁ ଓସ୍ମୋଟିକ ରେଚକ ଶ୍ରେଣୀରେ ରଖାଯାଏ ।

ସନ ୧୯୨୯ରେ ପ୍ରଥମେ ଲାକ୍ଟୁଲୋଜ ତିଆରି ହୋଇଥିଲା ଓ ସନ ୧୯୫୦ରୁ ଏହା ଚିକିତ୍ସାରେ ବ୍ୟବ‌ହାର ହେଉଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ହୋଲସେଲ ମୂଲ୍ୟ ପ୍ରତି ମାତ୍ରା(ଡୋଜ) ନିମନ୍ତେ ପ୍ରାୟ 0.୧୮ ଆମେରିକୀୟ ଡଲାର । ଆମେରିକାରେ ଲାକ୍ଟୁଲୋଜ ୩୦ ମାତ୍ରା ତରଳପଦାର୍ଥର ମୂଲ୍ୟ ପ୍ରାୟ ୨0 ଡଲାର ।

## ଆଧାର 
ଶ୍ରେଣୀ:ଔଷଧ
ଜନ୍ମଗତ ହୃତ୍‌ପିଣ୍ଡ ତୃଟି

**ଜନ୍ମଗତ ହୃତ୍‌ପିଣ୍ଡ ତୃଟି** (**ସିଏଚଡି**) **ଜନ୍ମଗତ ହୃତ୍‌ପିଣ୍ଡ** ବା **ଜନ୍ମଗତ ହୃତ୍‌ପିଣ୍ଡ ରୋଗ** ହୃତ୍‌ପିଣ୍ଡ ସଂରଚନା ସମସ୍ୟା ଯାହା ଜନ୍ମରୁ ଥାଏ ।  ନିର୍ଦ୍ଦିଷ୍ଟ ସମସ୍ୟା ଉପରେ ଲକ୍ଷଣ ନିର୍ଭର କରେ ।  ଅନ୍ୟ କୌଣସି ରୋଗ ନ ଥାଇ ମଧ୍ୟ ଏହି ତୃଟି ଥାଇପାରେ ।   ଏହାର ଜଟିଳତା ମଧ୍ୟରେ ହୃଦ୍‌ପାତ ମୂଖ୍ୟ ।  କେତେକ ରୋଗର କାରଣ  :- ଗର୍ଭାବସ୍ଥାରେ ସଂକ୍ରମଣ ଯଥା ରୁବେଲା, କେତେକ ଔଷଧ ଯେପରିକି ଆଲକୋହୋଲ ବା ଟୋବାକୋ, ପିତାମାତା ପରଷ୍ପରର ସମ୍ପର୍କୀୟ ହୋଇଥିଲେ, ପୋଷକ ତ‌ତ୍ତ୍ୱର ଅଭାବ ବା ମୋଟାପା ।  ପିତାମାତାଙ୍କ ମଧ୍ୟରୁ ଜଣକର ହୃତ୍‌ପିଣ୍ଡ ତୃଟି ଥିଲେ ରୋଗ ସଙ୍କଟ ରହେ ।  ବେଳେବେଳେ ହୃତ୍‌ପିଣ୍ଡ ପ୍ରତିରୋପଣ ଆବଶ୍ୟକ ହୁଏ ।  ରୋଗ ନିର୍ଣ୍ଣୟ ପଦ୍ଧତି ଅନୁସାରେ ପ୍ରତି ଏକ ହଜାରରେ ୪ରୁ ୭୫ ଏହି ତୃଟି ଦେଖାଯାଏ ।  ଏକ ହଜାରରେ ୬ରୁ ୯ ରୋଗୀ ମଧ୍ୟମରୁ ଗମ୍ଭୀର ସମସ୍ୟା ସୃଷ୍ଟି କରନ୍ତି । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଡୋକୁସେଟ

**ଡୋକୁସେଟ**, ଅନ୍ୟ ନାମ **ଡୋକୁସେଟ ଲବଣ**, **ଡାୟୋକ୍ଟିଲ ସୋଡ଼ିଅମ ସଲଫୋସକସିନେଟ**, ଓ **ଡାୟୋକ୍ଟିଲ କ୍ୟାଲସିଅମ ସଲଫୋସକସିନେଟ**, ଏକ ପ୍ରକାର ରେଚକ ଯାହା କୋଷ୍ଠକାଠିନ୍ୟ ନିମନ୍ତେ ବ୍ୟବ‌ହାର ହୁଏ ।  ଅଫିମ ଯୋଗୁ କୋଷ୍ଠକାଠିନ୍ୟ ହେଉଥିଲେ ଡୋକୁସେଟ ସ‌ହିତ ଅନ୍ୟ ଉତ୍ତେଜକ ରେଚକ ଦିଆଯାଏ ।  ଏହା ମଳ ନରମକାରୀ କରିବା ଶ୍ରେଣୀର ଔଷଧ ଓ ଅଧିକ ଜଳ ମଳରେ ମିଶେଇବାରେ ସାହାଯ୍ୟ କରେ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ଆମେରିକାରେ ଏହି ଔଷଧର ୧୦୦୦ ମାତ୍ରାର ମୂଲ୍ୟ ୧୪ ଆମେରିକୀୟ ଡଲାର । 

## ଆଧାର 
ଶ୍ରେଣୀ:ଔଷଧ
ନାଲୋକ୍‌ସୋନ

**ନାଲୋକ୍‌ସୋନ**, ଅନ୍ୟ ନାମ **ନାରକାନ** ଏଲ ଔଷଧ ଯାହା ଓପିଓଏଡ ବା ଏହାର ଅତିମାତ୍ରାର ପ୍ରଭାବକୁ ଅକାମି କରିଦିଏ ।  ଏହି ଔଷଧର ପ୍ରଭାବ ଅଧ ଘଣ୍ଟାରୁ ଏକ ଘଣ୍ଟା ପର୍ଯ୍ୟନ୍ତ ରହେ ।  ଏକାଧିକ ମାତ୍ରା ଦିଆଯାଏ କାରଣ ଓପିଓଏଡର କାର୍ଯ୍ୟକାଳ ନାଲୋକ୍‌ସୋନ ଅପେକ୍ଷା ଅଧିକ ।  ଅଳ୍ପ ସଂଖ୍ୟକ ମହିଳାଙ୍କୁ ଗର୍ଭାବସ୍ଥାରେ ଦେଇ ଦେଖାଯାଇଛି, ଏହା ନିରାପଦ ।  ନାଲୋକ୍‌ସୋନ ଏକ ବିଶୁଦ୍ଧ ଓପିଓଏଡ ବିରୋଧୀ ଔଷଧ ।  ଓପିଓଏଡଦ୍ୱାରା ଶ୍ୱାସକ୍ରିୟା ଓ କେନ୍ଦ୍ରୀୟ ସ୍ନାୟୁମଣ୍ଡଳର ଶକ୍ତିହୀନତାକୁ ପଛକୁ ଫେରେଇଦିଏ (reverse) ।   ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ପ୍ରତି ଡୋଜ ବା ମାତ୍ରା ପିଛା ଏହାର ମୂଲ୍ୟ 0.୫0ରୁ ୫.୩0 ଆମେରିକୀୟ ଡଲାର । 

## ଆଧାର 
ଶ୍ରେଣୀ:ଔଷଧ
ଆଟ୍ରୋପିନ

**ଆଟ୍ରୋପିନ** ଔଷଧ କୀଟନାଶକ ଓ ସ୍ନାୟୁ ଏଜେଣ୍ଟମାନଙ୍କର ବିଷାକ୍ରିୟା ନିମନ୍ତେ, ଧୀର ହୃଦଗତି ହେଉଥିଲେ  ଓ ଅପରେଶନ ସମୟରେ ଲାଳ ନ ବୋହିବା ନିମନ୍ତେ ବ୍ୟବ‌ହାର କରାଯାଏ ।  ଏହା ଶୀରାରେ ବା ମାଂସପେଶୀରେ ଦିଆଯାଏ । ଶୀରାମାଧ୍ୟମ ଇଞ୍ଜେକସନ ଏକ ମିନିଟ ମଧ୍ୟରେ କାମ ଆରମ୍ଭ କରେ ଓ ଅଧ ଘଣ୍ଟା ପର୍ଯ୍ୟନ୍ତ କାମ କରେ ।  ବିଷାକ୍ତ‌ତା ନିମନ୍ତେ ବ‌ହୁତ ଅଧିକ ମାତ୍ରା ଦରକାର ହୁଏ ।  ଏହା ଏକା ଆଣ୍ଟିକଲିନର୍ଜିକ(ଆଣ୍ଟିମସ୍କାରିନିକ) ଔଷଧ ଯାହା ପାରାସିମ୍ପାଥେଟିକ ସ୍ନାୟୁ ମଣ୍ଡଳକୁ ବାଧା ଦିଏ ।  ସନ ୧୮୩୩ରେ ଏହା ପ୍ରଥମେ ପୃଥକୀକରଣ କରାଯାଇଥିଲା ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ ।  ଏକ ମିଲିଗ୍ରାମ ଭାଏଲର ହୋଲସେଲ ଦାମ  0.0୬ରୁ 0.୪୪ ଆମେରିକୀୟ ଡଲାର ।  

## ଆଧାର 
ଶ୍ରେଣୀ:ଔଷଧ
ଜେଣ୍ଟାମାଇସିନ

{{Drugbox
| Verifiedfields = changed
| verifiedrevid = 443833957
| IUPAC_name = (3*R*,4*R*,5*R*)-2-{[(1*S*,2*S*,3*R*,4*S*,6*R*)-4,6-diamino-3-{[(2*R*,3*R*,6*S*)-3-amino-6-[(1*R*)-1-(methylamino)ethyl]oxan-2-yl]oxy}-2-hydroxycyclohexyl]oxy}-5-methyl-4-(methylamino)oxane-3,5-diol
| image = Gentamicin C2.svg
| image2 = Gentamicin.png

| ବଜାର ନାମ = ଜେଣ୍ଟିସିନ, ଗାରାମାଇସିନ, ମାଜେଣ୍ଟା, ମେରିଜେଣ୍ଟା ଇତ୍ୟାଦି ।
| Drugs.com = 
| MedlinePlus = a682275
| pregnancy_category = D
| legal_UK = POM
| routes_of_administration = IV, eye drop, IM, topical

| bioavailability = limited oral bioavailability
| protein_bound = 0-10%
| ନିଷ୍କାସନ_ଅର୍ଦ୍ଧ-ଜୀବନ = ୨ ଘଣ୍ଟା
| ନିଷ୍କାସନ = ମୂତ୍ରମାଧ୍ୟମ

| CAS_number_Ref = 
| CAS_number = 1403-66-3
| ATC_prefix = D06
| ATC_suffix = AX07
| ATC_supplemental =         
| PubChem = 3467
| IUPHAR_ligand = 2427
| DrugBank_Ref = 
| DrugBank = DB00798
| ChemSpiderID_Ref = 
| ChemSpiderID = 390067
| UNII_Ref = 
| UNII = T6Z9V48IKG
| KEGG_Ref = 
| KEGG = D08013
| ChEBI_Ref = 
| ChEBI = 27412
| ChEMBL_Ref = 
| ChEMBL = 195892

| C=21 | H=43 | N=5 | O=7
| molecular_weight = 477.596 g/mol
| smiles = O[C@]3(C)[C@H](NC)[C@@H](O)[C@@H](O[C@H]2[C@H](N)C[C@H](N)[C@@H](O[C@H]1O[C@H](C(NC)C)CC[C@H]1N)[C@@H]2O)OC3
| InChI = 1/C21H43N5O7/c1-9(25-3)13-6-5-10(22)19(31-13)32-16-11(23)7-12(24)17(14(16)27)33-20-15(28)18(26-4)21(2,29)8-30-20/h9-20,25-29H,5-8,22-24H2,1-4H3/t9?,10-,11+,12-,13+,14+,15-,16-,17+,18-,19-,20-,21+/m1/s1
| StdInChI_Ref = 
| StdInChI = 1S/C21H43N5O7/c1-9(25-3)13-6-5-10(22)19(31-13)32-16-11(23)7-12(24)17(14(16)27)33-20-15(28)18(26-4)21(2,29)8-30-20/h9-20,25-29H,5-8,22-24H2,1-4H3/t9?,10-,11+,12-,13+,14+,15-,16-,17+,18-,19-,20-,21+/m1/s1
| StdInChIKey_Ref = 
| StdInChIKey = CEAZRRDELHUEMR-URQXQFDESA-N
}}

**ଜେଣ୍ଟାମିସିନ**, ବିକ୍ରୟ ନାମ **ଜେଣ୍ଟାମାଇସିନ** ବା **ଗାରାମାଇସିନ** ଏକ ଆଣ୍ଟିବାୟୋଟିକ ଯାହା ଅନେକ ପ୍ରକାରର ଜୀବାଣୁ ସଂକ୍ରମଣରେ ବ୍ୟବ‌ହାର କରାଯାଏ । ବିକଶିତ ଦେଶମାନଙ୍କରେ ଏହା ୨ ଦିନ ନିମନ୍ତେ ଦିଆଯାଏ ଓ ଜୀବାଣୁ କଲଚର ରିପୋର୍ଟ ଆସିଲେ ନିର୍ଦ୍ଧଷ୍ଟ ଆଣ୍ଟିବାୟୋଟିକ ଦିଆଯାଏ । ଏହାର ରକ୍ତ ପରୀକ୍ଷା ଫଳ ଅନୁସାରେ ମାତ୍ରା ନିରୁପିତ ହୁଏ । ଜେଣ୍ଟାମାଇସିନ ଏକ ପ୍ରକାର ଆମିନୋଗ୍ଲାଇକୋସାଇଡ ଔଷଧ ।  ଜୀବାଣୁର ପ୍ରୋଟିନ ତିଆରି କ୍ଷମତାକୁ ଜେଣ୍ଟାମାଇସିନ ରୋକିଦିଏ ଓ ଏହା ଯୋଗୁ ଜୀବାଣୁ ମରିଯାଏ ।

ସନ ୧୯୬୩ରେ ଜେଣ୍ଟାମାଇସିନ ଆବିଷ୍କୃତ ହୋଇଥିଲା । *ମାଇକ୍ରୋମୋନୋସ୍ପୋରା ପରପୁରିଆ* ନାମକ ଜୀବାଣୁରୁ ଏହା ପ୍ରସ୍ତୁତ କରାଯାଏ ।ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ଦୈନିକ ହୋଲସେଲ ଖର୍ଚ୍ଚ 0.0୫ରୁ 0.୫୮ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କପ୍ତିପଦା

କପ୍ତିପଦା ଓଡ଼ିଶାର ଉତ୍ତର ଭାଗରେ ଥିବା ମୟୂରଭଞ୍ଜ ଜିଲ୍ଲାରେ ଅବସ୍ଥିତ ଏକ ରାଜସ୍ୱ ଗ୍ରାମ।
## ଭୂଗୋଳ 
କପ୍ତିପଦା ୨୧.୫୧ ଉତ୍ତର ଅକ୍ଷାଂଶ ଓ ୮୬.୫୩ ପୂର୍ବ ଦ୍ରାଘିମାରେ ଅବସ୍ଥିତ। ଏହା ମୟୂରଭଞ୍ଜ ଜିଲ୍ଲାର ସଦର ମହକୁମା ବାରିପଦା ସହରର ୫୩ କିଲୋମିଟର ଦକ୍ଷିଣରେ ଅବସ୍ଥିତ। ମୟୂରଭଞ୍ଜ ଜିଲ୍ଲାର ମୋଟ ୨୬ ପଞ୍ଚାଯତ ସମିତି ମଧ୍ୟରୁ କପ୍ତିପଦା ଗୋଟିଏ। ଏହା କପ୍ତିପଦା ଉପଖଣ୍ଡରେ ଅବସ୍ଥିତ ଯାହାର ମୁଖ୍ୟ ସହର ଉଦଳା ଏଠାରୁ ୮ କିଲୋମିଟର ଦୂର।କପ୍ତିପଦା ଗ୍ରାମର ପାଦ ଦେଶରେ ସୋନ ନଦୀ ବୋହି ଯାଇଛି। ରାଜ୍ୟ ରାଜଧାନୀ ଭୁବନେଶ୍ୱର ଏଠାରୁ ୨୨୦ କି.ମି. ଦୂର। ବାଲେଶ୍ୱର ଏହାର ନିକଟତମ ରେଳ ସ୍ଟେଶନ ଓ ବଜାର (ପେଣ୍ଠ ସ୍ଥଳୀ ) ହୋଇଥିବାରୁ ଏଠାକାର ଲୋକେ ବାଲେଶ୍ୱର ଉପରେ ବହୁତ ନିର୍ଭରଶୀଳ।
## ଅଧିବାସୀ 
କପ୍ତିପଦାର ଜନସଂଖ୍ୟା ପାଖାପାଖି ୫ ହଜାର। କପ୍ତିପଦାର ଅଧିକାଂଶ ଅଧିବାସୀଙ୍କ ମାତୃଭାଷା ଓଡ଼ିଆ ଓ ଏଠିକାର ସରକାରୀ ଭାଷା ମଧ୍ୟ ଓଡ଼ିଆ। କିନ୍ତୁ ଏଠାରେ ଅନେକ ସାନ୍ତାଳି ଭାଷା ଭାଷୀ ଓ ଅନ୍ୟ କିଛି ବଙ୍ଗଳା ଓ ରାଜସ୍ଥାନୀ ଭାଷାଭାଷୀ ପରିବାର ମଧ୍ୟ ବସବାସ କରନ୍ତି। ଅହିକାଂଶ ଲୋକ ହିନ୍ଦୁ ଧର୍ମାବଲମ୍ବୀ।  ମାତ୍ର ଆଦିବାସୀ ସାନ୍ତାଳୀ ସମ୍ପ୍ରଦାୟର ଲୋକେ ଆପଣାକୁ ସାର୍ନା ବୋଲି ଏକ ଭିନ୍ନ ଧର୍ମର ବୋଲି ପରିଚୟ ଦିଅନ୍ତି। 
## ପ୍ରଶାସନ 
କପ୍ତିପଦା ଗ୍ରାମ ଉଦଳା (ସଂରକ୍ଷିତ) ବିଧାନ ସଭା ଓ ମୟୂରଭଞ୍ଜ (ସଂରକ୍ଷିତ) ଲୋକ ସଭା କ୍ଷେତ୍ରର ଅନ୍ତର୍ଭୁକ୍ତ। କପ୍ତିପଦା ପଂଚାୟତ ସମିତିର ମୁଖ୍ୟ କାର୍ୟାଳୟ ଏହି ଗ୍ରାମରେ ଅଛି। ଆଇନ୍ ଶୃଙ୍ଖଳା ବ୍ୟବସ୍ଥା କପ୍ତିପଦା ଥାନାର ଦାୟିତ୍ୱ। ନିକଟରେ ଥିବା ଜଙ୍ଗଲର ସଂରକ୍ଷଣ  ପାଇଁ ଜଙ୍ଗଲ ବିଭାଗର ଅଫିସ ଟିଏ ମଧ୍ୟ ଅଛି। 
## ଶିକ୍ଷା ଓ ସ୍ୱାସ୍ଥ୍ୟ  
କପ୍ତିପଦା ଗ୍ରାମରେ ମୋଟ ୫ଟି ସରକାରୀ ବିଦ୍ୟାଳୟ ଅଛି। ପ୍ରାଥମିକ ସ୍ତରରେ ୨ଟି ବେସରକାରୀ ବିଦ୍ୟାଳୟ ମଧ୍ୟ ଅଛି। ଉଚ୍ଚଶିକ୍ଷା ପାଇଁ ସୋନ ନଦୀ ଉପକଣ୍ଠରେ ଗୋଟିଏ ଓ ନୂଆସାହିଠାରେ  ଅନ୍ୟ ଏକ ମହାବିଦ୍ୟାଳୟ ଅଛି। ଏଠାରେ କଳା, ବିଜ୍ଞାନ ଓ ବାଣିଜ୍ୟରେ ସ୍ନାତକ ପର୍ଯ୍ୟନ୍ତ ଶିକ୍ଷା ପ୍ରଦାନର ବ୍ୟବସ୍ଥା ରହିଛି। ନୂଆସାହିଠାରେ ଥିବା କପ୍ତିପଦା ମହାବିଦ୍ୟାଳୟରେ ଏବେ ଧନ୍ଦାମୂଳକ ଶିକ୍ଷାଦାନର ବ୍ୟବସ୍ଥା ବି ଆରମ୍ଭ ହୋଇଛି।
କପ୍ତିପଦା ବଜାର ଉପକଣ୍ଠରେ ସ୍ୱାସ୍ଥ୍ୟ ସେବା ପାଇଁ ଏକ ସରକାରୀ ଗୋଷ୍ଠୀ ସ୍ୱାସ୍ଥ୍ୟକେନ୍ଦ୍ର ଅଛି। ତାଛଡା କିଛି ବେସରକାରୀ ହୋମିଓପ୍ୟାଥି କ୍ଲିନିକ ମଧ୍ୟ ରହିଛି।
## ପର୍ଯ୍ୟଟନ 
### ଝିଙ୍କେଶ୍ୱର ମନ୍ଦିର 
କପ୍ତିପଦାଠାରୁ ୨ କି.ମି. ଦୂର ଝିଙ୍କପଦାଠାରେ ଝିଙ୍କେଶ୍ୱର ମହାଦେବଙ୍କ ମନ୍ଦିର ରହିଛି। ଏଠାରେ ଥିବା ଳିଙ୍ଗ ସ୍ୱୟଂଭୂ ବୋଲି ଲୋକ କଥା ରହିଛି। ତେଣୁ ପ୍ରତିଦିନ ଏଠାକୁ ଶ୍ରଦ୍ଧାଳୁଙ୍କ ଭିଡ ଛୁଟେ।
### କାଳ ଓ ସୋନ ବନ୍ଧ 
କପ୍ତିପଦାଠାରୁ ୮ କି.ମି. ଦୂରରେ କାଳନଦୀ ଉପରେ ଏକ ବନ୍ଧ ଅଛି, ଯାହା ବନ୍ୟା ନିୟନ୍ତ୍ରଣ ସହିତ ନିକଟବର୍ତୀ ଅଞ୍ଚଳରେ ଜଳସେଚନର ସୁବିଧା ଯୋଗାଉଛି। ଏଠାରେ ମାଛ ଚାଷ ମଧ୍ୟ ହେଉଛି। ବିଶେଷ କରି ଇଂରାଜୀ ନବବର୍ଷ ସମୟରେ ଏଠି ପର୍ଯ୍ୟଟକଙ୍କ ଭିଡ ହୁଏ। ସେହିପରି ୧୪ କି.ମି. ଦୂରରେ ସୋନ ନଦୀ ଉପରେ ଅନ୍ୟ ଏକ ଜଳସେଚନ ପ୍ରକଳ୍ପ ରହିଛି।
### ସମୀବୃକ୍ଷ 
କପ୍ତିପଦାଠାରୁ ୧୦ କି.ମି. ଦୂରରେ ଏହା ଏକ ମୁଣ୍ଡିଆ ପାହାଡ। କିନ୍ତୁ ମହାଭାରତରେ ଅଜ୍ଞାତବାସ ସହ ଏହାର ସମ୍ପର୍କ ଯୋଗୁଁ ଏହା ପାଖ ଆଖରେ ବହୁତ ଜଣାଶୁଣା। ମକର ସଙ୍କ୍ରାନ୍ତି ସମୟରେ ଏଠାରେ ସପ୍ତାହବ୍ୟାପୀ ମେଳା ବସେ।
### ଦେବକୁଣ୍ଡ 
ଦେବକୁଣ୍ଡ ଏଠାରୁ ପ୍ରାୟ ୩୦ କି.ମି. ଦୂର। ଶିମିଳିପାଳ ଉପକଣ୍ଠରେ ଏହା ଏକ ସୌନ୍ଦର୍ଜ୍ୟ ପୂର୍ଣ ଜଳପ୍ରପାତ। ଏଠାରେ ଥିବା ଦେବୀ ପୀଠରେ ମକର ସଙ୍କ୍ରାନ୍ତି ସମୟରେ ମେଳା ବସେ।

## ଆଧାର
ଶ୍ରେଣୀ:ମୟୂରଭଞ୍ଜ ଜିଲ୍ଲା
ସଇଁତଳା

**ସଇନ୍ତଳା** ଓଡ଼ିଶାର ବଲାଙ୍ଗିର ଜିଲ୍ଲ।ର ଗୋଟିଏ ବ୍ଲକ ତଥା ସହର ଅଟେ ।

## ଭୌଗଳିକ ଅବସ୍ଥିତି
ସଇଁତଳା ଲାନ୍ଥ ନଦୀ କୂଳରେ ଅବସ୍ଥିତ।

## ପ୍ରଶାସନ 
ଏଠାରେ ପଞ୍ଚାୟତ ସମିତି,ତହସିଲ,ପୋଲିସ କାର୍ଯ୍ୟାଳୟ ରହିଛି ।

## ଜନଗଣନା 
ସଇନ୍ତଲା ବ୍ଲକରେ କନ୍ଧ, କରଣ, କୁମ୍ଭାର, ଗଉଡ଼, ଚୌହାଣ, ତେଲି, ବ୍ରାହ୍ମଣ, ପାଇକ, ମାଳି, ହରିଜନ, ରାଜପୁତ ଆଜି ଜାତିର ମୋଟ ୧,୦୮,୭୫୬ ଜଣ ଅଧିବାସୀ ବାସକରନ୍ତି । 

## ଶିକ୍ଷା
ଏଠାରେ ଅନେକ ଶିକ୍ଷାନୁଷ୍ଠାନ ରହିଛି ।
* ସରକାରୀ ବାଳକ ଉଚ୍ଚ ବିଦ୍ୟାଳୟ 
* ସରକାରୀ ବାଳିକା ବିଦ୍ୟାଳୟ 
* ସରସ୍ୱତୀ ଶିଶୁ ବିଦ୍ୟା ମନ୍ଦିର 
* ପଞ୍ଚାୟତ ସମିତି ମହାବିଦ୍ୟାଳୟ

## ସ୍ୱାସ୍ଥ୍ୟ
ଏଠାରେ ଗୋଟିଏ  ସରକାରୀ  ଡାକ୍ତରଖାନା ଅଛି ।

## ପର୍ଯ୍ୟଟନ 
ଏଠାରେ ଚଣ୍ଡେଶ୍ୱରୀ ଠାକୁରାଣୀଙ୍କ ମନ୍ଦିର ରହିଛି । ଏହି ମନ୍ଦିରରେ ସେ ମହିଷାମର୍ଦ୍ଦିନୀ ବେଶରେ ମଧ୍ୟ ପୂଜା ପାଆନ୍ତି ।

## ବଲାଙ୍ଗୀର ଗୋଳାବାରୁଦ କାରଖାନା 
ସଇନ୍ତଳା ବ୍ଲକର ବଡମାଲରେ ଭାରତ ସରକାରଙ୍କ ସେନା ଅଧୀନରେ ଏକ ଗୋଳାବାରୁଦ କାରଖାନା ରହିଛି ।

## ପର୍ବପର୍ବାଣି 
ସଇନ୍ତଳାର ଅଧିବାସୀମାନେ ଓଡ଼ିଶାର ସମସ୍ତ ମୁଖ୍ୟ ପର୍ବପର୍ବାଣି ଯଥା ନୂଆଖାଇ, ରଥଯାତ୍ରା, ଦୀପାବଳୀ, ଗଜଲକ୍ଷ୍ମୀ ପୂଜା, ମାଣବସା ଗୁରୁବାର, ସାବିତ୍ରୀ ବ୍ରତ, ମକର ସଂକ୍ରାନ୍ତି, ଦୋଳ ପୂର୍ଣ୍ଣିମା, ହୋଲି, ରକ୍ଷାବନ୍ଧନ, କାର୍ତ୍ତିକ ପୂର୍ଣ୍ଣିମା, ପୁଅ ଜିଉନ୍ତିଆ, ଭାଇ ଜିଉନ୍ତିଆ, ଜନ୍ମାଷ୍ଟମୀ, ରାମ ନବମୀ, ସରସ୍ୱତୀ ପୂଜା, ଗଣେଶ ପୂଜା ଆଦି ପାଳିଥାନ୍ତି ।

## ଆଧାର
ଶ୍ରେଣୀ:ବଲାଙ୍ଗିର  ଜିଲ୍ଲା
ଫିନୋବାର୍ବିଟାଲ

**ଫିନୋବାର୍ବିଟାଲ**, ଅନ୍ୟ ନାମ **ଫିନୋବାର୍ବିଟୋନ** ଔଷଧ କେତେକ ପ୍ରକାରର ଅପସ୍ମାର ବାତ ବା ଏପିଲେପ୍ସି ରୋଗ ଚିକିତ୍ସା ନିମନ୍ତେ ବ୍ୟବ‌ହାର କରିବାକୁ ବିଶ୍ୱ ସ୍ୱାସ୍ଥ୍ୟ ସଂଗଠନ ସୁପାରିସ କରିଛି&nbsp;। ବିକଶିତ ଦେଶମାନଙ୍କରେ ନବଜାତ ଶିଶୁଙ୍କର ବାତ ବା ସିଜର ହେଲେ ବ୍ୟବ‌ହାର କରାଯାଏ, କିନ୍ତୁ ଅନ୍ୟମାନଙ୍କ ନିମନ୍ତେ ଅନ୍ୟ ଔଷଧ ଦିଆଯାଏ । ଏହି ଔଷଧ ପାଟିରେ ଖାଇବାକୁ ଦିଆଯାଏ; ଶୀରାରେ ଓ ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଏ । ଇଞ୍ଜେକସନ ଆକାରରେ ଦେଲେ ଏହା ୫ ମିନିଟ ମଧ୍ୟରେ କାର୍ଯ୍ୟକାରୀ ହୁଏ ଓ ପାଟିରେ ଦେଲେ ଅଧ ଘଣ୍ଟା ଲାଗେ ।

ଏହାର ପାର୍ଶ୍ୱ ପ୍ରତିକ୍ରିୟା ଯୋଗୁ ନିମ୍ନ ଚେତନ ସ୍ତର ହୁଏ ଓ ଶ୍ୱାସକ୍ରିୟା ନିମନ୍ତେ ପ୍ରଚେଷ୍ଟା କମିଯାଏ ।  ଦୀର୍ଘକାଳୀନ ବ୍ୟବ‌ହାରରେ ଡ୍ରଗ ଉଇଥଡ୍ରୟାଲ ଓ ଡ୍ରଗ ଅପ‌ପ୍ରୟୋଗ ହୁଏ । ଆତ୍ମହତ୍ୟା ପ୍ରବଣତା ବୃଦ୍ଧି ପାଏ ।  ସ୍ତନ୍ୟପାନ ସମୟରେ ଦେଲେ ଏହା ଶିଶୁକୁ ନିଦ୍ରାଳୁ କରାଏ । ବ‌ୟସ୍କ ଲୋକ ଓ ଯକୃତ ତ‌ଥା ବୃକ୍‌କ ରୋଗ ଥିଲେ ଅଳ୍ପ ମାତ୍ରେ ଏହା ବ୍ୟବ‌ହାର କରାଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଆଣ୍ଟିସିଜର ଔଷଧ ମଧ୍ୟରେ ଏହା ସବୁଠାରୁ କମ ଦାମିକା (ବାର୍ଷିକ ଖର୍ଚ୍ଚ ପ୍ରାୟ ୫ ଆମେରିକୀୟ ଡଲାର) ।

## ଆଧାର 
ଶ୍ରେଣୀ:ଔଷଧ
ଉତ୍ତରାଷାଢ଼ା (ନକ୍ଷତ୍ର)

ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ଏକବିଂଶତମ ନକ୍ଷତ୍ର ହେଉଛି ଉତ୍ତରାଷାଢ଼ା । ରାଶିଚକ୍ର (ଅପମଣ୍ଡଳ)ରେ ଧନୁ ରାଶିରେ ୨୬ ଡିଗ୍ରୀ ୪୦ ମିନିଟରୁ ମକର ରାଶିରେ ୧୦ ଡିଗ୍ରୀ ଯାଏଁ ବ୍ୟାପ୍ତ । 

## ଜ୍ୟୋତିଷୀୟ ପରିଚୟ 
ହିନ୍ଦୁ ଜ୍ୟୋତିଷରେ ରାଶିଚକ୍ର (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ ।  ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ ।   ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ ।

ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି । 

### ବିଶେଷତ୍ୱ 
* ହିନ୍ଦୁ ଜ୍ୟୋତିଷ ମତେ ଉତ୍ତରାଷାଢ଼ା ନକ୍ଷତ୍ର ଦୁଇଗୋଟି ତାରାପୁଞ୍ଜର(:en:Zeta Sagittarii, :en:Sigma Sagittarii) ସମାହାର ।  ଏହି ତାରାପୁଞ୍ଜ ଏକ ହାତୀର ଶୁଣ୍ଢ ଆକୃତିରେ ଦୃଶ୍ୟମାନ ହେଉଥିବାରୁ ନକ୍ଷତ୍ରର ନାମ ଉତ୍ତରାଷାଢ଼ା ।
* ଉତ୍ତରାଷାଢ଼ା ରାଶିଚକ୍ରରେ ଧନୁ (ରାଶି)ରେ ଧନୁ ରାଶିରେ ୨୬ ଡିଗ୍ରୀ ୪୦ ମିନିଟରୁ ମକର ରାଶିରେ ୧୦ ଡିଗ୍ରୀ ଯାଏଁ ବ୍ୟାପ୍ତ।    
* ରବି ଏହାର ଅଧିପତି  ।
* ବୈଦିକ ଜ୍ୟୋତିଷମତେ ଏହି ନକ୍ଷତ୍ର ମନୁଷ୍ୟଗଣ ଓ ସତ୍ତ୍ୱଗୁଣ ସହ ସମ୍ବନ୍ଧିତ । 
* ବୈଦିକ ଜ୍ୟୋତିଷ ମତେ ଉତ୍ତରାଷାଢ଼ା ନକ୍ଷତ୍ର ଲିଙ୍ଗ ଭେଦରେ ସ୍ତ୍ରୀ ଏବଂ ଜାତି ଭେଦରେ କ୍ଷତ୍ରୀୟ । 
* ମୂଳା ନକ୍ଷତ୍ରରେ ଜନ୍ମିତ ବ୍ୟକ୍ତିବିଶେଷ କୋମଳ ହୃଦୟ ସଂପନ୍ନ ଏବଂ ସରଳମନା ପ୍ରକୃତିର ହୋଇଥାଆନ୍ତି ।   
* ସାଧାରଣତଃ ବୈଦିକ ଜ୍ୟୋତିଷ ମତେ ହିନ୍ଦୁ ପରିବାରରେ ନବଜାତ ଶିଶୁର ଜନ୍ମ ବେଳେ ନିର୍ଦ୍ଦିଷ୍ଟ ନକ୍ଷତ୍ରରେ ଚନ୍ଦ୍ରର ଅବସ୍ଥାନକୁ ନେଇ ନବଜାତକର ନାମକରଣ କରାଯିବାର ପ୍ରଥା ପ୍ରଚଳିତ । ଉତ୍ତରାଷାଢ଼ା ନକ୍ଷତ୍ରରେ ଚନ୍ଦ୍ର ଅବସ୍ଥାନ କରୁଥିଲେ, ଚାରିପାଦ କ୍ରମରେ ନବଜାତକର ନାମର ପ୍ରଥମ ଅକ୍ଷର ନିମ୍ନପ୍ରକାରେ ହେବ ।

::ପ୍ରଥମ ପାଦ- Bhe (भे)  			 
  
::ଦ୍ୱିତୀୟ ପାଦ- Bho (भो),

::ତୃତୀୟ ପାଦ- Ja (जा) ଏବଂ

::ଚତୁର୍ଥ ପାଦ- Ji (जी)

## ପୌରାଣିକ କିମ୍ବଦନ୍ତୀ 
## ଅଧିକ ତଥ୍ୟ 
* "List of Naxatras"

## ଆଧାର
ଶ୍ରେଣୀ:ନକ୍ଷତ୍ର
ସୀତା ଲବକୁଶ

***ସୀତା ଲବକୁଶ***, ୧୯୮୦ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ କେ. ନାରାୟଣ ରାଓ ଏବଂ ନିର୍ଦ୍ଦେଶନା ଦେଇଥିଲେ ଏସ. ଜଗଦିସ୍ ଚଦ୍ର । ସଙ୍ଗୀତ ନିର୍ଦ୍ଦେଶକ ପ୍ରଫୁଲ୍ଲ କର ଏହି କଥାଚିତ୍ରର ସ୍ୱର ସଂଯୋଜନା କରିଥିଲେ । ଏହି ଚଳଚ୍ଚିତ୍ରଟି ତେଲୁଗୁରୁ ଓଡ଼ିଆକୁ ଅନୁବାଦ କରାଯାଇଥିଲା । 

ଏହି କଥାଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ଉତ୍ତମ ମହାନ୍ତି ଏବଂ  ଅପରାଜିତା ମହାନ୍ତି । ଚକ୍ରପାଣୀ ଭଟ୍ଟି, ବାଲକ୍ରିଷ୍ଣା ଦାସ, କାର୍ତ୍ତିକ୍ ଘୋଷ୍, ରଜନୀ, ରାମକ୍ରିଷ୍ଣା, ରୋଜା ରମଣୀ, ସତ୍ୟଭାମା, ସୁଭାଷ ଆଦି କଳାକାରମାନେ ଏହି କଥାଚିତ୍ରର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
*ଚକ୍ରପାଣୀ ଭଟ୍ଟି
*ବାଲକ୍ରିଷ୍ଣା ଦାସ
*କାର୍ତ୍ତିକ୍ ଘୋଷ୍
*ଅପରାଜିତା ମହାନ୍ତି
*ଉତ୍ତମ ମହାନ୍ତି
*ରଜନୀ
*ରାମକ୍ରିଷ୍ଣା
*ରୋଜା ରମଣୀ
*ସତ୍ୟଭାମା
*ସୁଭାଷ୍

## ଗୀତ ଓ ସଙ୍ଗୀତ
ଏହି କଥାଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଫୁଲ୍ଲ କର । ଏସ୍ ଜାନ‌କୀ, ସ୍ୱାଗତିକା ରଥ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର 
* 

ଶ୍ରେଣୀ:୧୯୮୦ର ଓଡ଼ିଆ କଥାଚିତ୍ର
କ୍ଲୋନାଜେପାମ୍

**କ୍ଲୋନାଜେପାମ**, ବା ବିକ୍ରିହେଉଥିବା ବ୍ରାଣ୍ଡ ନାମ କ୍ଲୋନୋପିନ ଏକ ଔଷଧ ଯାହା କେତେକ ରୋଗର ପ୍ରତିରୋଧ ଓ ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ ଯଥା: - ବାତ/ସିଜର(seizures), ପ୍ୟାନିକ ଡିଜଅର୍ଡ଼ର ଓ ମୁଭମେଣ୍ଟ ଡିଜଅର୍ଡ଼ର ଯେପରିକି ଆକାଥିସିଆ ।  ଏହା ଏକ ପ୍ରକାର ବେଞ୍ଜୋଡାଏଜେପିନ ଔଷଧ ଯାହା ଟ୍ରାଙ୍କୁଇଲାଇଜର କାମ କରେ ।  ଏହା ପାଟି ବାଟେ ଦିଆଯାଏ । 

ଏହି ଔଷଧର ସାଧାରଣ ପାର୍ଶ୍ୱ ପ୍ରତିକ୍ରିୟା:- ନିଦ୍ରାବେଶ, ସମନ୍ୱୟ ଅଭାବ ଓ ଉତ୍ତେଜନା ।  ଏହା ଆତ୍ମହତ୍ୟା ପ୍ରବଣତା ବୃଦ୍ଧି କରାଏ ।  ବେଞ୍ଜୋଡାଏଜେପିନର ଦୀର୍ଘକାଳୀନ ପ୍ରଭାବ ଯୋଗୁ ଡ୍ରଗ ଇନ୍‌ଟୋଲେରାନ୍ସ, ବେଞ୍ଜୋଡାଏଜେପିନ ଡିପେଣ୍ଡେନ୍ସ ଓ ଡ୍ରଗ ନେବା ବନ୍ଦକଲେ ଉଇଥଡ୍ରୟାଲ ଲକ୍ଷଣ ଦେଖାଯାଏ ।

କ୍ଳୋନାଜେପାମ ଏସଏନ ୧୯୬୪ରେ ପ୍ରଥମେ ପେଟେଣ୍ଟ ହୋଇଥିଲା ଓ ଆମେରିକାରେ ସନ ୧୯୭୫ରେ ବିକ୍ରୟ ଆରମ୍ଭ କରାଯାଇଥିଲା  । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ   ଆମେରିକାରେ ଏହାର ପ୍ରତି ପିଲର ମୂଲ୍ୟ  ପ୍ରାୟ 0.୪0 ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ରମାଦେବୀ ମହିଳା ବିଶ୍ୱବିଦ୍ୟାଳୟ

**ରମାଦେବୀ ମହିଳା ବିଶ୍ୱବିଦ୍ୟାଳୟ** (ପୁର୍ବରୁ  ରମାଦେବୀ ମହିଳା  ମହାବିଦ୍ୟାଳୟ) ଭୁବନେଶ୍ୱର ସହରରେ ଅବସ୍ଥିତ ପୁର୍ବ ଭାରତର ପ୍ରଥମ ମହିଳା ବିଶ୍ୱବିଦ୍ୟାଳୟ । 

## ଅବସ୍ଥିତି 
ଏହି ବିଶ୍ୱବିଦ୍ୟାଳୟ ଭୁବନେଶ୍ୱର ସହରର ରୂପାଲି ଛକ ନିକଟସ୍ଥ ଭୋଇନଗରଠାରେ ଅବସ୍ଥିତ । ସେହି ଅଞ୍ଚଳ ଏବେ *ବିଦ୍ୟାବିହାର* ନାମରେ ପରିଚିତ ।

## ସୁବିଧା ସୂଯୋଗ 
ବର୍ତ୍ତମାନ ଏହି ବିଶ୍ୱବିଦ୍ୟାଳୟର ସ୍ନାତକ ସ୍ତରରେ ୨୩ଟି, ସ୍ନାତକୋତ୍ତର ସ୍ତରରେ ୧୪ଟି ଓ ପିଏଚଡ଼ି ସ୍ତରରେ ୧୦ଟି ବିଭାଗ ରହିଛି । ଅନୁଷ୍ଠାନର ପାଠାଗାରରେ ୫୦୦୦୦ରୁ ଅଧିକ ପୁସ୍ତକ ରହିଛି । ୨୦୨୧ ଡିସେମ୍ବର ୩ ତାରିଖ ବେଳକୁ ଏଠାରେ ସ୍ନାତକ ଶ୍ରେଣୀରେ ୨୯୮୨, ସ୍ନାତକୋତ୍ତର ଶ୍ରେଣୀରେ ୩୬୪ ଜଣ ଛାତ୍ରୀ ଅଧ୍ୟୟନ କରୁଥିଲେ । ଛାତ୍ରୀମାନଙ୍କ ପାଇଁ ଏଠାରେ କ୍ରୀଡ଼ା, ଯୋଗ, ଏନସିସି, ଫଟୋ କ୍ଲବ, ଲାଙ୍ଗୁଏଜ କ୍ଲବ, ସେଣ୍ଟର ଅଫ ଏକ୍ସଲେନ୍ସ ଆଦିର ସୁବିଧା ରହିଛି । ବିଭିନ୍ନ ସମୟରେ ଏଠାରେ ଜାତୀୟ ଓ ଆନ୍ତର୍ଜାତୀୟ କ୍ରୀଡ଼ା ପ୍ରତିଯୋଗିତା, ସାହିତ୍ୟ ଆସର ଆଦିର ଆୟୋଜାନ କରାଯାଇଥାଏ ।
thumb|୨୦୧୪ ମସିହାରେ ସୁବର୍ଣ୍ଣ ଜୟନ୍ତୀ ପାଳନ ଉତ୍ସବ
## ଇତିହାସ 
ଏହି ଅନୁଷ୍ଠାନ ୧୯୬୪ ମସିହାରେ ଭୁବନେଶ୍ୱରର ୟୁନିଟ ୩ସ୍ଥିତ ଲେବର ଅଫିସର ଏକ ଛୋଟ କୋଠରୀରେ ଆରମ୍ଭ ହୋଇଥିଲା ।  ପ୍ରତିଷ୍ଠା ସମୟରେ ଏହାର ନାମ ଥିଲା *ସରକାରୀ ମହିଳା ମହାବିଦ୍ୟାଳୟ* ଓ ୪୨ ଜଣ ଛାତ୍ରୀଙ୍କୁ ନେଇ ଏହା ଆରମ୍ଭ କରାଯାଇଥିଲା । ୧୯୬୯ ମସିହା ଜାନୁଆରୀ ୧ ତାରିଖରେ ଏହା ନିଜସ୍ୱ କାମ୍ପସ, ରୂପାଲି ଛକ ନିକଟସ୍ଥ ଭୋଇନଗରକୁ ସ୍ଥାନାନ୍ତରିତ ହୋଇଥିଲା । ସେହିବର୍ଷ ଫେବୃଆରୀ ୮ ତାରିଖରେ ଏହି ମହାବିଦ୍ୟାଳୟକୁ ରମାଦେବୀ ଚୌଧୁରୀଙ୍କ ନାମରେ *ରମାଦେବୀ ମହିଳା ବିଶ୍ୱବିଦ୍ୟାଳୟ* ନାମରେ ନାମିତ କରାଯାଇଥିଲା । ସେ ସମୟରେ ଏହି ବିଶ୍ୱବିଦ୍ୟାଳୟରେ ୨୭୭୨ଜଣ ଛାତ୍ରୀ, ୧୨୯ ଜଣ ଅଧ୍ୟାପକ ଓ ୯୮ଜଣ ଅଣଶିକ୍ଷକ କର୍ମଚାରୀ ଥିଲେ । ଏଠାର ପାଠାଗାରରେ ୩୦୦୦୦ ବହି ରହିଥିଲା । ୧୯୯୧ ମସିହାରେ ଏହି ଅନୁଷ୍ଠାନ ନିଜର ରଜତ ଜୟନ୍ତୀ ପାଳନ କରିଥିଲା । ୨୦୧୪ ମସିହା ନଭେମ୍ବର ୧୪ ତାରିଖରେ ଏହି ଅନୁଷ୍ଠାନ ନିଜର ସୁବର୍ଣ୍ଣ ଜୟନ୍ତୀ ପାଳନ କରିଥିଲା । ଏହି ସୁବର୍ଣ୍ଣ ଜୟନ୍ତୀ ପାଳନ ଉତ୍ସବରେ ତତକାଳୀନ ରାଷ୍ଟ୍ରପତି ପ୍ରଣବ ମୁଖାର୍ଜୀ ଯୋଗ ଦେଇଥିଲେ । ୨୦୧୫ ମସିହା ଡିସେମ୍ବର ୩ ତାରିଖରେ ଏହି ବିଶ୍ୱବିଦ୍ୟାଳୟର ଆନୁଷ୍ଠାନିକ ଉଦଘାଟନ ହୋଇଥିଲା, ତେଣୁ ଡିସେମ୍ବର ୩ ତାରିଖକୁ ଏହାର ପ୍ରତିଷ୍ଠା ଦିବସ ଭାବରେ ପାଳନ କରାଯାଏ ।

## ଆନୁଷ୍ଠାନିକ ସ୍ୱୀକୃତି 
୨୦୦୪ ମସିହା ଫେବୃଆରୀ ୧୬ ତାରିଖ ଓ ୨୦୧୫ ମସିହା ଫେବୃଆରୀ ମାସରେ ଏହି ବିଶ୍ୱବିଦ୍ୟାଳୟକୁ ନାକ୍ - ଗ୍ରେଡ଼ 'ଏ' ମାନ୍ୟତା ମିଳିଥିଲା । ୨୦୧୦ ମସିହାରେ ଏହାକୁ ସିପିଇ ସମ୍ମାନ ମିଳିଥିଲା । ୨୦୧୫ ମସିହା  ମଇ ମାସ ୩୦ ତାରିଖରେ ଉଚ୍ଚଶିକ୍ଷା ବିଭାଗ ତରଫରୁ ଏହାକୁ *ରୁସା* ଅନୁମୋଦନ ମିଳିଥିଲା ଓ ବିଶ୍ୱବିଦ୍ୟାଳୟର ମାନ୍ୟତା ଲାଭ କରିଥିଲା । 

## ଆଧାର
ଶ୍ରେଣୀ:ଭୁବନେଶ୍ୱର
ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:ଓଡ଼ିଶାରେ ମହାବିଦ୍ୟାଳୟ ଓ ବିଶ୍ୱବିଦ୍ୟାଳୟ
ବନ୍ଧଡିହ

**ବନ୍ଧଡିହ**, ଧର୍ମଶାଳା ତହସିଲ ଅନ୍ତର୍ଗତ ଓଡ଼ିଶାର ଯାଜପୁର ଜିଲ୍ଲାର ଏକ ଛୋଟ ଗାଁ ତଥା ଏକ ପ୍ରମୁଖ ଗ୍ରାମ ପଞ୍ଚାୟତ ଅଟେ ।

## ବନ୍ଧଡିହ ପଞ୍ଚାୟତ ଅନ୍ତର୍ଗତ ଗ୍ରାମସମୂହ 
## ଗମନାଗମନ
ଜାରକା ବଜାରକୁ ଲାଗିଥିବା ଜାତୀୟ ରାଜପଥ-୫ଠାରୁ ମାତ୍ର ୧୪ କି.ମି ଦୂରତାରେ ବନ୍ଧଡିହ ଅବସ୍ଥିତ ।

## ବିଶେଷତା 
## ଶିକ୍ଷା 
ବନ୍ଧଡିହ ଗ୍ରାମରେ ଓଡ଼ିଶା ତୁଳନାରେ ଉଚ୍ଚ ସାକ୍ଷରତା ଅନୁପାତ ରହିଛି । ୨୦୧୧ ମସିହାରେ ବନ୍ଧଡିହ ଗ୍ରାମର ସାକ୍ଷରତା ଅନୁପାତ ଓଡ଼ିଶାର ୭୨.୮୭% ତୁଳନାରେ ୮୦.୭୧% ଥିଲା । ମହିଳା ସାକ୍ଷରତା ଅନୁପାତ ୭୪.୦୫% ଥିଲାବେଳେ ପୁରୁଷ ସାକ୍ଷରତା ୮୬.୯୪% ଥିଲା । 

ବନ୍ଧଡିହ ଗ୍ରାମରେ ଅନେକ ପ୍ରାଥମିକ ବିଦ୍ୟାଳୟ ରହିଥିବା ବେଳେ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି ।

## ପର୍ଯ୍ୟଟନ 
ଏହି ଗାଆଁରେ ଅନେକ ଦେବା ଦେବୀକଂ ମନ୍ଦିର ରହିଛି ଯଥା ଶିବ ମନ୍ଦିର, ତାରିଣୀ ମନ୍ଦିର, ରାମ ମନ୍ଦିର ସହ ହନୁମାନ ବାଟିକା ଅଛି । ଏଠାରେ ପ୍ରତିବର୍ଷ ହନୁମାନ ବାଟିକାରେ ୫ଦିନ ବ୍ୟାପି ପୂଜା ଅନୁଷ୍ଠିତ ହୋଇଥାଏ ।

## ଆହୁରି ଦେଖନ୍ତୁ 
* ଯାଜପୁର ରୋଡ଼
* ଯାଜପୁର
* ଯାଜପୁର ଜିଲ୍ଲା

## ଆଧାର 
ଶ୍ରେଣୀ:ଯାଜପୁର ଜିଲ୍ଲାର ଗାଆଁ ଓ ସହର

ଶ୍ରେଣୀ:ଯାଜପୁର ଜିଲ୍ଲାର ଗାଆଁ ଓ ସହର
ଉଦଳା

**ଉଦଳା**  ମୟୂରଭଞ୍ଜ ଜିଲ୍ଲାର ଏକ ବିଜ୍ଞାପିତ ଅଞ୍ଚଳ  ।
## ଭୂଗୋଳ
## ଇତିହାସ
## ପର୍ଯ୍ୟଟନ
## ଆଧାର
ଶ୍ରେଣୀ:ମୟୂରଭଞ୍ଜ ଜିଲ୍ଲାର ଗାଆଁ ଓ ସହର
ଏପିନେଫ୍ରିନ

**ଏପିନେଫ୍ରିନ**, ବା **ଆଡ୍ରେନାଲିନ** ଏକାଧାରରେ ଏକ ଔଷଧ, ହରମୋନ ଓ ନିଉରୋଟ୍ରାନ୍ସମିଟର ।  ଔଷଧ ଆକାରରେ ଏହା ଆନାଫାଇଲାକ୍‌ସିସ୍, ହୃଦ୍‌ରୋଧ, ଓ ବାହ୍ୟ ରକ୍ତସ୍ରାବ ଇତ୍ୟାଦି ରୋଗରେ ବ୍ୟବ‌ହାର କରାଯାଏ । କ୍ରୁପ ରୋଗ ଲକ୍ଷଣର ଉପଶମ ନିମନ୍ତେ ଏହା ଶୁଙ୍ଘିବା ଔଷଧ ଆକାରରେ ବ୍ୟବ‌ହାର କରାଯାଏ ।  ଅନ୍ୟ କୌଣସି ଔଷଧ କାମ ନ କଲେ ଆଜମା ରୋଗରେ ଏହା ଦିଆଯାଏ ।  ଆଘ୍ରାଣ ତ‌ଥା ଶୀରାରେ, ମାଂସପେଶୀରେ ଓ ଚର୍ମତଳେ ଇଞ୍ଜେକସନ ଆକାରରେ ଏହା ଦିଆଯାଏ ।  ଅନେକ ପଶୁ ଓ କେତେକ ଏକ କୋଷୀ ଜୀବ ଦେହାରେ ମଧ୍ୟ ଏହି ଏପିନେଫ୍ରିନ ଥାଏ । 

 
ସନ ୧୯୦୧ରେ ଜୋକିଚି ଟାକାମିନ ପ୍ରଥମେ ଏହା ପ୍ରସ୍ତୁତ କରିଥିଲେ ।  ଏହାର ହୋଲସେଲ ମୂଲ୍ୟ ଭାଏଲ ପିଛା ମୂଲ୍ୟ ୦.୧୦ରୁ ୦.୯୫ ଆମେରିକୀୟ ଡଲାର ।  ଆନାଫାଇଲାକ୍‌ସିସ୍ ନିମନ୍ତେ ଆମେରିକାରେ ଏକ ଅଟୋଇଞ୍ଜେକ୍‌ଟର୍ ମିଳେ ଯାହାର ମୂଲ୍ୟ ପ୍ରାୟ ୧୦୦ ଡଲାର । 

## ଆଧାର 
ଶ୍ରେଣୀ:ଔଷଧ
ସୌରୀନ୍ଦ୍ର ବାରିକ

**ସୌରୀନ୍ଦ୍ର ବାରିକ** (୩ ଅକ୍ଟୋବର ୧୯୩୮ - ୨୩ ଫେବୃଆରୀ ୨୦୧୬), ଜଣେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଓଡ଼ିଆ ସାହିତ୍ୟିକ ଥିଲେ । ବିଂଶ ଶତାବ୍ଦୀର ଷାଠିଏ ଦଶକରୁ ସାହିତ୍ୟ ରଚନାରେ ସକ୍ରିୟ ଥିବା ସୌରୀନ୍ଦ୍ରଙ୍କର ଏଯାବତ କୋଡ଼ିଏଟି କବିତା ଗ୍ରନ୍ଥ ଓ ନ'ଟି ସମାଲୋଚନା ଗ୍ରନ୍ଥ ପ୍ରକାଶିତ ହୋଇସାରିଛି । 

ସୌରୀନ୍ଦ୍ର ୧୯୩୮ମସିହାରେ ବାରିପଦାଠାରେ  ଜନ୍ମଗ୍ରହଣ କରିଥିଲେ । ତାଙ୍କ ପିତା ଦୈତାରୀ ବାରିକ ବାରିପଦା ହାଇସ୍କୁଲର ପ୍ରଧାନ ଶିକ୍ଷକ ଭାବରେ କାର୍ଯ୍ୟ କରିଥିଲେ । ସୌରିନ୍ଦ୍ର ବୃତ୍ତିରେ ଜଣେ ଅଧ୍ୟାପକ ଥିଲେ । ୨୦୧୬ ମସିହା ଫେବୃଆରୀ ୨୩ତାରିଖରେ ସୌରୀନ୍ଦ୍ର ବାରିକଙ୍କର ଭୁବନେଶ୍ୱରଠାରେ ମୃତ୍ୟୁବରଣ କରିଥିଲେ ।

## ରଚନାବଳୀ 
ନିଜ କବିତା ସମ୍ପର୍କରେ ସୌରୀନ୍ଦ୍ର କହିଥିଲେ, "କବିତାର ଦାସାନୁଦାସ ମୁଁ । ତା ମରଜିରେ ମୁଁ ଚାଳିତ ହୁଏ । ନିଜ ଖୁସିରେ ତାକୁ ଆୟତ୍ତ କରିପାରେନାହିଁ । ତା ତାଡ଼ନାରୁ ନିଜକୁ ସମ୍ଭାଳି ମଧ୍ୟ ପାରେନାହିଁ ।"

### କାବ୍ୟଗ୍ରନ୍ଥ 
* ସାମାନ୍ୟ କଥନ - ୧୯୭୫
* ଉପଭାରତ - ୧୯୮୪
* ଗୁଣୁଗୁଣୁ ଚିତ୍ରପଟ୍ଟ - ୧୯୮୬
* ଆକାଶ ପରି ନିବିଡ଼
* ଲୁହ ଠୁଁ ବି ଅନ୍ତରଙ୍ଗ - ୧୯୮୯
* ଭାରି ମନେପଡ
* ଆକାଶପରି ନିବିଡ଼ - ୧୯୮୫
* ଚାହାଳ ଛାଇରେ ଘଡିଏ - ୧୯୯୦
* ଅନୁବ୍ରତ - ୧୯୯୦
* ଆମେ ଦୁହେଁ - ୧୯୯୧
* ପଢ଼ ବା ନପଢ଼ - ୧୯୯୭
* ମା
* ଆଉ ଯାହା କହିବାକୁ ଥିଲା
* ହଳଦି ବସନ୍ତ
* ଶକୁନି 

### ସମାଲୋଚନା 
* ଅନ୍ୱେଷାର ସ୍ୱର
* ଚେତନାର ଚୌହଦୀ
* ସତ୍ୟର କୁହୁକ
* ବାମନର ପାଦ
* ସମସାମୟିକ ଓଡ଼ିଆ କବିତା
### ଅନ୍ୟାନ୍ୟ 
* ବୈକୁଣ୍ଠନାଥ ପଟ୍ଟନାୟକଙ୍କ ଜୀବନୀ ଇଂରାଜୀରେ
* ଫ୍ରାଞ୍ଜ କାଫକାଙ୍କର ଉପନ୍ୟାସ 'ଦ ଟ୍ରାଏଲ୍'ର ଓଡ଼ିଆ ଅନୁବାଦ 

## ପୁରସ୍କାର ଓ ସମ୍ମାନ 
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର - ୧୯୮୮ (ଆକାଶପରି ନିବିଡ଼ ପାଇଁ)
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, (୧୯୭୭, ସାମାନ୍ୟ କଥନ ପାଇଁ)
* ବିଷୁବ ପୁରସ୍କାର - ୨୦୦୮ (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)
* ଧରିତ୍ରୀ ସମ୍ମାନ 
* ସଚ୍ଚି ରାଉତରାୟ କବିତା ସମ୍ମାନ, ୨୦୧୦ (ଭୁବନେଶ୍ୱର ପୁସ୍ତକମେଳା)
## ଆଧାର 
ଶ୍ରେଣୀ:୧୯୩୮ ଜନ୍ମ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ବିଷୁବ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ବ୍ୟାଡ଼୍ ଗାର୍ଲ

**ବ୍ୟାଡ଼୍ ଗାର୍ଲ**, ୨୦୧୨ ମସିହାରେ ମୁକ୍ତିଲାଭ କରିଥିବା ଓଡ଼ିଆ ଚଳଚ୍ଚିତ୍ର । ପ୍ରଭାତ କୁମାର ପ୍ରଧାନ ଏହି କଥାଚିତ୍ରଟିର ପ୍ରଯୋଜନା କରିଥିଲେ । ଏହି ଚଳଚ୍ଚିତ୍ରଟିର ସଂଳାପ ରଚନା କରିଥିଲେ ବିଜୟ ମଲ୍ଲ । ଜୟ ପ୍ରକାଶ ମହାନ୍ତି ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଲିପି ପରିଡ଼ା, ସମ୍ବିତ ଆଚାର୍ଯ୍ୟ, ବବ୍‌ଲି, ଦିପନ୍, ମିହିର ଦାସ, ଅପରାଜିତା ମହାନ୍ତି, ବିଜୟ ମହାନ୍ତି, ହରିହର ମହାପାତ୍ର, ସଲିଲ ମିତ୍ର, ମୀନକେନ, ବବି ପ୍ରଧାନ, ଜୋତ୍ସାମୟୀ ଖୁଣ୍ଟିଆ, ଗୌରବ, ଭାସ୍କର ପ୍ରଧାନ, ରଞ୍ଜନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟରେ
* ଲିପି ପରିଡ଼ା- ପରିପୂର୍ଣ୍ଣା ପଟ୍ଟନାୟକ/ବ୍ୟାଡ଼ ଗାର୍ଲ
* ସମ୍ବିତ ଆଚାର୍ଯ୍ୟ- ପ୍ରିତମ୍
* ବବ୍‌ଲି- ପ୍ରଗଳ୍ଭା
* ଦିପନ୍- ଆବିଷ୍କାର
* ମିହିର ଦାସ- ଆଦିତ୍ୟ ଚୌଧୁରୀ
* ଅପରାଜିତା ମହାନ୍ତି- ସୁମନ୍ ଚୌଧୁରୀ
* ବିଜୟ ମହାନ୍ତି- ପୟୋଧର ପଟ୍ଟନାୟକ
* ହରିହର ମହାପାତ୍ର
* ସଲିଲ୍ ମିତ୍ର
* ମୀନକେତନ
* ବବି ପ୍ରଧାନ
* ଜୋତ୍ସାମୟୀ ଖୁଣ୍ଟିଆ
* ଗୌରବ
* ଭାସ୍କର ପ୍ରଧାନ
* ରଞ୍ଜନ

## ଗୀତ ଓ ସଙ୍ଗୀତ
ଏଇ କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶରତ ନାୟକ ।

### ଗୀତ
## ଆଧାର
## ବାହାର ଆଧାର 
* 

ଶ୍ରେଣୀ:୨୦୧୨ର ଓଡ଼ିଆ କଥାଚିତ୍ର
କେଦାରନାଥ ମହାପାତ୍ର

**କେଦାରନାଥ ମହାପାତ୍ର**, ଜଣେ ଓଡ଼ିଆ ଐତିହାସିକ, ଗବେଷକ ଏବଂ ପ୍ରତ୍ନତତ୍ତ୍ୱ ବିଶାରଦ ଥିଲେ । ଓଡ଼ିଶାର ଇତିହାସ, ସଂସ୍କୃତି, ପରମ୍ପରା ଉପରେ ସେ ବହୁ ଗବେଷଣାତ୍ମକ ପୁସ୍ତକ ରଚନା କରିଛନ୍ତି । ଚଉଷଠି ଯୋଗିନୀ ମନ୍ଦିରକୁ ଲୋକଲୋଚନକୁ ଆଣିବାର ଶ୍ରେୟ କେଦାରନାଥଙ୍କୁ ହିଁ ଯାଏ ।

## ଜୀବନ 
କେଦାରନାଥ ୧୯୧୧ ମସିହା ଅକ୍ଟୋବର ୨୮ ତାରିଖରେ ଭୁବନେଶ୍ୱରରେ ଜନ୍ମଗ୍ରହଣ କରିଥିଲେ । ବାପା ଗୋପୀନାଥ ମହାପାତ୍ର ଓ ମାଆ ରାଧିକା ଦେବୀଙ୍କର ସେ ଥିଲେ ପ୍ରଥମ ସନ୍ତାନ । ଆରମ୍ଭରେ ସେ ଭୁବନେଶ୍ୱରରେ ହିଁ ପାଠ ପଢ଼ିଥିଲେ କିନ୍ତୁ ପରେ ୧୯୨୫ ମସିହାରେ ଉଚ୍ଚଶିକ୍ଷା ନିମନ୍ତେ ସେ ଖୋର୍ଦ୍ଧା ଯାଇଥିଲେ । ସେ ଭୁବନେଶ୍ୱରର ପ୍ରଥମ ସ୍ନାତକ ଅଟନ୍ତି । 

୧୯୩୦ ମସିହାରେ ଯଶୋଦା ଦେବୀଙ୍କ ସହ କେଦାରନାଥଙ୍କ ବିଭାକାର୍ଯ୍ୟ ସମ୍ପନ୍ନ ହୋଇଥିଲା । ସମୟକ୍ରମେ ଚାରିଜଣ ପୁଅ ଓ ଜଣେ ଝିଅ ଜାତ ହେଲେ ।

୧୯୩୩ ମସିହାରେ ରେଭେନ୍ସା ମହାବିଦ୍ୟାଳୟରୁ ଇତିହାସ ବିଷୟରେ ହନର୍ସ ନେଇ ସ୍ନାତକ ପାସ ହୋଇଥିଲେ । ୧୯୩୫ ମସିହାରେ ସେ ଶିକ୍ଷକଙ୍କ ପାଇଁ ଥିବା ଏକ ଟ୍ରେନିଂ ନେଇଥିଲେ । କଟକସ୍ଥିତ ରାଧାନାଥ ଟ୍ରେନିଙ୍ଗ କଲେଜରୁ ଉତ୍ତୀର୍ଣ୍ଣ ହୋଇ, ସେ ୧୯୩୫ ମସିହାରେ ଖୋର୍ଦ୍ଧା ଉଚ୍ଚ ବିଦ୍ୟାଳୟରେ ଶିକ୍ଷକତା ଆରମ୍ଭ କରିଥିଲେ । ଆଠ ବର୍ଷ ଶିକ୍ଷକତା କରିବା ପରେ, ୧୯୪୩ ମସିହାରେ ସେ କଳାହାଣ୍ଡିଠାରେ ରାଜା ପ୍ରତାପ କେଶରୀ ଦେଓଙ୍କଦ୍ୱାରା ଖୋଲିଥିବା ପ୍ରାଚୀନ ସଂସ୍କୃତି ଗବେଷଣା କେନ୍ଦ୍ରରେ ଯୋଗ ଦେଇଥିଲେ । ଏଠାରୁ ତାଙ୍କର ଗବେଷକ ଜୀବନ ଆରମ୍ଭ ହୋଇଥିଲା । ୧୯୫୦ ପର୍ଯ୍ୟନ୍ତ ଏହି ଅନୁଷ୍ଠାନରେ କାର୍ଯ୍ୟ କରି, ଅନେକ ପ୍ରାଚୀନ ପୋଥି, ମନ୍ଦିର, ଦେବ ପ୍ରତିମା, ଶିଳାଲେଖ ଇତ୍ୟାଦି ଉଦ୍ଧାର କରିଥିଲେ । ଗଡ଼ଜାତ ସମ୍ମିଶ୍ରଣ ପରେ, ସେ ଓଡ଼ିଶା ରାଜ୍ୟ ସଂଗ୍ରହାଳୟରେ ଜଣେ ପ୍ରତ୍ନତତ୍ତ୍ୱବିତ ଭାବରେ କାର୍ଯ୍ୟାରମ୍ଭ କରିଥିଲେ । ନିଜ କାର୍ଯ୍ୟକାଳ ମଧ୍ୟରେ ସେ ଚଉଷଠି ଯୋଗିନୀ ଭଳି ବହୁ ପୁରାତନ ମନ୍ଦିରକୁ ଲୋକଲୋଚନକୁ ଆଣିବାରେ ସମର୍ଥ ହୋଇଥିଲେ ଓ ସେଗୁଡିକର ପୁନରୁଦ୍ଧାର ଦିଗରେ କାର୍ଯ୍ୟ କରିଥିଲେ ।

୧୯୮୧ ଅପ୍ରେଲ ୨୦ତାରିଖରେ କେଦାରନାଥଙ୍କ ନିଧନ ଘଟିଥିଲା । ବିନ୍ଦୁସାଗର କୂଳରେ *କେଦାରନାଥ ଗବେଷଣା ପ୍ରତିଷ୍ଠାନ* ତାଙ୍କ ସ୍ମୃତି ବହନ କରି, ପ୍ରତ୍ନତତ୍ତ୍ୱ ଓ ଇତିହାସର ଗବେଷଣା ଦିଗରେ କାର୍ଯ୍ୟ କରୁଛି ।

## ସାହିତ୍ୟକୃତି 
thumb|319x319_ପିକସେଲ|କେଦାରନାଥଙ୍କ ସ୍ମୃତିରେ ପୁରୁଣା ଭୁବନେଶ୍ୱରରେ ବିନ୍ଦୁସାଗର ପାଖରେ ସ୍ଥାପିତ *କେଦାରନାଥ ଗବେଷଣା ପ୍ରତିଷ୍ଠାନ*
କେଦାରନାଥ ଓଡ଼ିଆ, ହିନ୍ଦୀ ଓ ଇଂରାଜୀ ଭାଷାରେ ପ୍ରତ୍ନତତ୍ତ୍ୱ, ଇତିହାସ, ଧର୍ମ ଓ ସଂସ୍କୃତି ସମ୍ପର୍କିତ ବହୁ ପ୍ରବନ୍ଧ ଓ ପୁସ୍ତକ ରଚନା କରିଯାଇଛନ୍ତି ।
* ଖୁରଧା ଇତିହାସ
* ଖାରବେଳ
* ଶ୍ରୀ ଜୟଦେବ ଓ ଶ୍ରୀ ଗୀତଗୋବିନ୍ଦ
* ଶ୍ରୀ ଜଗନ୍ନାଥ ସଂସ୍କୃତିର କ୍ରମବିକାଶ
* ପୋଥି ଓ ପଥର
* ଧଉଳି(ତୋଶାଳି)ର ଇତିହାସ
* The Jagannatha temples in eastern India
* A descriptive catalogue of Sanskrit manuscripts of Orissa in the collection of the Orissa State Museum
* Little known aspects of Orissan culture
* Jyotisha and Gaṇita manuscrits
* Smṛti manuscrits
* Purāṇa manuscrits
* History of Orissa: Bhauma Kings of Orissa
* Orissa Culture

କେଦାରନାଥଙ୍କ କାମ ଓ ଅବଦାନ ଉପରେ ରଚିତ ପୁସ୍ତକ
* ଐତିହାସିକ କେଦାରନାଥ - ନୀଳମଣି ମିଶ୍ର
* ଐତିହାସିକ କେଦାରନାଥ ମହାପାତ୍ର - ଉଦୟନାଥ ସାହୁ
* Kedarnath : the historian by Rabinārāẏaṇa Dāśa
* Souvenir on late K.N. Mahapatra = Kedāranātha-smaraṇikā

## ଆଧାର 
ଶ୍ରେଣୀ:୧୯୧୧ ଜନ୍ମ
ଶ୍ରେଣୀ:୧୯୮୧ ମୃତ୍ୟୁ
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:ବୃତ୍ତି ଅନୁସାରେ ଓଡ଼ିଆ ଲୋକ
ସୌଦାମିନୀ ମିଶ୍ର

**ସୌଦାମିନୀ ମିଶ୍ର**, ଜଣେ ଓଡ଼ିଆ ଚଳଚ୍ଚିତ୍ର ଅଭିନେତ୍ରୀ ଓ ଓଡ଼ିଶୀ ନୃତ୍ୟଶିଳ୍ପୀ । ଓଡ଼ିଆ ଚଳଚ୍ଚିତ୍ର ବ୍ୟତିତ ସେ ହିନ୍ଦୀ ଚଳଚ୍ଚିତ୍ର, ବୃତ୍ତଚିତ୍ର ତଥା ଟେଲିଭିଜନ ଶିଳ୍ପ ସହିତ ମଧ୍ୟ ଜଡ଼ିତ ।

## ବାଲ୍ୟଜୀବନ ଓ ଶିକ୍ଷା 
ସୌଦାମିନୀ କଟକର ପ୍ରଫେସରପଡ଼ାରେ ଜନ୍ମଗ୍ରହଣ କରିଥିଲେ । ତାଙ୍କ ଜେଜେ, ରେଭେନ୍ସା ମହାବିଦ୍ୟାଳୟର ରସାୟନ ବିଭାଗର ପ୍ରାକ୍ତନ ବିଭାଗୀୟ ମୁଖ୍ୟ ଥିଲେ । ତାଙ୍କରି ନାମ ଅନୁସାରେ, ସେ ରହୁଥିବା ଅଞ୍ଚଳର ନାମ ପ୍ରଫେସରପଡ଼ା ପଡିଥିଲା । ଯୌଥ ପରିବାରରେ ବଢିଥିବା ସୌଦାମିନୀ ୪ବର୍ଷ ବୟସରେ କଟକର *କଳା ବିକାଶ କେନ୍ଦ୍ରରେ* ଓଡ଼ିଶୀ ନୃତ୍ୟ ଶିକ୍ଷାରମ୍ଭ କରିଥିଲେ । ସେଠାରେ ଗୁରୁ କେଳୁଚରଣ ମହାପାତ୍ର ଓ ମାୟାଧର ରାଉତଙ୍କଠାରୁ ନୃତ୍ୟ ଶିକ୍ଷାଲାଭ କରିଥିଲେ ଓ ସେ ଓଡ଼ିଶୀ ନୃତ୍ୟରେ ଏମ.ଏ କରିଥିଲେ । ସେ ବୋର୍ଡ଼ ସ୍କୁଲ ଓ ରେଭେନ୍ସା ମହାବିଦ୍ୟାଳୟରେ ଶିକ୍ଷାଲାଭ କରିଥିଲେ । 

## ଅଭିନୟ ଜୀବନ 
ଧୀର ବିଶ୍ୱାଳ, ସୌଦାମିନୀଙ୍କ ନୃତ୍ୟରେ ବିଭୋର ହୋଇ ସୌଦାମିନୀଙ୍କୁ କିଏ କାହାର ଚଳଚ୍ଚିତ୍ରରେ ଅଭିନୟ କରିବା ପାଇଁ ପ୍ରସ୍ତାବ ଦେଇଥିଲେ । ସେତେବେଳକୁ ସୌଦାମିନୀ ଦଶମ ଶ୍ରେଣୀରେ ପଢୁଥିଲେ ଓ ବିବାହ କରିନଥିଲେ । ଜେଜେମା ଅରାଜି ହେବାରୁ ସୌଦାମିନୀ ସେ ପ୍ରସ୍ତାବକୁ ଅଗ୍ରାହ କରିଥିଲେ । ବିବାହ ପରେ, ପୁନର୍ବାର ସେହି ପ୍ରସ୍ତାବ ମିଳିବାରୁ, ସୌଦାମିନୀ ରାଜି ହୋଇଥିଲେ । ଏହି ଚଳଚ୍ଚିତ୍ରଟି ୧୯୬୮ମସିହାରେ ପ୍ରେକ୍ଷାଳୟକୁ ଆସିଥିଲା । ଏହାପରେ ସେ ବହୁ ଓଡ଼ିଆ ଚଳଚ୍ଚିତ୍ର ଓ *ନିଶାନା* ନାମକ ହିନ୍ଦୀ ଚଳଚ୍ଚିତ୍ରରେ ଅଭିନୟ କରିଥିଲେ । କଳାହାଣ୍ଡି ନାମକ ବୃତ୍ତଚିତ୍ର ନିର୍ମାଣ କରିଥିଲେ, ଯାହା ରାଷ୍ଟ୍ରୀୟ ପୁରସ୍କାର ଲାଭ କରିଥିଲା । ଦୂରଦର୍ଶନରେ, ସେ ତୁଳସୀ ନାମକ ଧାରାବାହିକରେ ଅଭିନୟ କରିଥିଲେ । କଳିଙ୍ଗ ଷ୍ଟୁଡିଓର ସ୍କ୍ରିପ୍ଟ କମିଟିର ସଦସ୍ୟ ମଧ୍ୟ ରହିଥିଲେ । 

## ଅଭିନୀତ ଓଡ଼ିଆ କଥାଚିତ୍ର 
* କିଏ କାହାର
* ଅନୁତାପ
* ଗପ ହେଲେ ବି ସତ
* ମାନସୀ
* ରାମାୟଣ
* ଏଇ ଆଖି ଆମ ସାକ୍ଷୀ
* କୁଳ ଚନ୍ଦ୍ରମା 

## ଆଧାର 
## ଅଧିକ ତଥ୍ୟ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ବୃତ୍ତି ଅନୁସାରେ ଓଡ଼ିଆ ଲୋକ
ଶ୍ରେଣୀ:କଟକର ଲୋକ
ନୀଳାଦ୍ରିବିହାର

**ନୀଳାଦ୍ରିବିହାର** ହାଉସିଂ ବୋର୍ଡ କଲୋନୀଟି ଭୁବନେଶ୍ୱର ଚନ୍ଦ୍ରଶେଖରପୁର ରାଜସ୍ୱ ମୌଜା ଅଧୀନ ଏକ ଉପକଣ୍ଠ। 
## ଅବସ୍ଥିତି 
ଏହି ଅଞ୍ଚଳଟି ଚନ୍ଦ୍ରଶେଖରପୁର ପେଟ୍ରୋଲ ଟାଙ୍କିଠାରୁ ଡମପଡା ଜଙ୍ଗଲ ପର୍ଯ୍ୟନ୍ତ ୨ ବର୍ଗ କିଲୋମିଟର ଜମିରେ ବ୍ୟାପୀ ରହିଥିବାବେଳେ ଏହିରେ ସେକ୍ଟର ୧ଠାରୁ ୫ ପର୍ଯ୍ୟନ୍ତ ରହିଛି । ଏଥିରେ ଲୁମ୍ବିନୀ ବିହାର , ଆପୋଲୋ ବିହାର , ହାଉସିଂ ବୋର୍ଡ କଲୋନୀ , ଡିଫେନସ କଲୋନୀ ଆଦି ରହିଛି । ଏଠାରେ ୩୦୦୦ ଘର ରହିଥିବାବେଳେ ୨୬୦୦୦ରୁ ଅଧିକ ଲୋକ ବସବାସ କରୁଛନ୍ତି । ଏହାର ଅନତି ଦୂରରେ ଡିଷ୍ଟ୍ରିଟ ସେଣ୍ଟର, ବିଡିଏ କଲୋନୀ, ଶୈଳେଶ୍ରୀବିହାର , ଡ଼ିଏଭି ସ୍କୁଲ,ସରସ୍ୱତୀ ଶିଶୁ ବିଦ୍ୟା ମନ୍ଦିର, ସରକାରୀ ପ୍ରାଥମିକ ବିଦ୍ୟାଳୟ, ସରକାରୀ ପ୍ରାଥମିକ ସ୍ୱାସ୍ଥ କେନ୍ଦ୍ର, ବୁଦ୍ଧ ଜୟନ୍ତୀ ପାର୍କ , ବୁଦ୍ଧ ଆର୍ଟ ଗ୍ୟାଲେରି , ମଧ୍ୟ ଭାଗରେ ଇଶାନେଶ୍ୱର ଶିବ ମନ୍ଦିର, ଆର୍ମି ୱେଲଫେୟାର ଆସୋସିଏସନ , ପଦ୍ମପାଣି ବିହାର ଆଦି ରହିଛି ।

## ଇତିହାସ 
୧୯୯୧ ମସିହାରେ ଏହି କଲୋନୀର ଶୁଭାରମ୍ଭ ହୋଇଥିଲା । ବିଡ଼ିଏ ଗୃହ ନିର୍ମାଣ କରି ପ୍ରଥମରେ ୫୦୦, ଦ୍ୱିତୀୟରେ ୫୦୦ ଓ ତୃତୀୟରେ ୯୦୦ ଗୃହ ଯୋଗାଇ ଦେଇଥିଲା । ୧୯୦୦ ପରିବାର ରହୁଥିବା ବେଳେ ଧୀରେ ଧୀରେ ପରିବାର ସଂଖ୍ୟା ବୃଦ୍ଧି ପାଇଛି । ପ୍ରଥମରୁ ମାତ୍ର ୫୦୦ ଲୋକ ରହୁଥିବା ବେଳେ ଏବେ ତାହା ୨୬୦୦୦ରେ ପହଞ୍ଚି ଗଲାଣି ।

## ପର୍ବପର୍ବାଣି ଓ ସାଂସ୍କୃତିକ କାର୍ଯ୍ୟକାମ 
ଏଠାରେ ଅନେକ ପର୍ବ ପର୍ବାଣି ପାଳନ କରାଯାଏ । ଗଣେଶ ପୂଜା, ଦୂର୍ଗା ପୂଜା, କାର୍ତିକେଶ୍ୱର ପୂଜା,ଜନ୍ମାଷ୍ଟମୀ, ଦୋଳ ପୁର୍ଣିମା, ଜାଗର, ଅଗ୍ନି ପୁର୍ଣିମା ଓ ଗଜଲକ୍ଷ୍ମୀ ପୂଜା ଆଦି ବଡ଼ ଧୁମଧାମରେ ପାଳନ କରାଯାଏ । 

## ଆଧାର 
ଶ୍ରେଣୀ:ଭୁବନେଶ୍ୱର
ଟାର୍ଗେଟ୍

ଏସ୍ କେ ମୁରଲୀଧରନ୍‌ଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ଟାର୍ଗେଟ ୨୦୧୩ ମସିହାରେ ମୁକ୍ତିଲାଭ କରିଥିଲା । ଓଡ଼ିଆ ଚଲଚ୍ଚିତ୍ରର ଜଣାଶୁଣା ଅଭିନେତା ମିହିର ଦାସଙ୍କ ପୁଅ ଅମ୍ଳାନ ଏହି ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ନାୟକ ଭୂମିକାରେ ପାଦ ରଖିଥିଲେ ।  ତାଙ୍କ ବିପକ୍ଷରେ ନାୟିକା ସାଜିଥିଲେ ବଙ୍ଗୀୟ ନାୟିକା ଝିଲିକ୍ ଭଟ୍ଟାଚାର୍ଯ୍ୟ । ଅଭିଜିତ ମଜୁମଦାର ଏବଂ ରବି ନାରାୟଣ ନନ୍ଦ ଉଭୟ ସଂଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ । ପ୍ରଥମ ଥର ପାଇଁ ଅପରାଜିତା ମହାନ୍ତି ଏବଂ ମହାଶ୍ୱେତା ରାୟ ଏକା ସଙ୍ଗରେ ଗୋଟିଏ ଚଳଚ୍ଚିତ୍ରରେ କାମ କରଥିଲେ । ମାଆ ତାରିଣୀ ଚଳଚ୍ଚିତ୍ର ପ୍ରଯୋଜନା ସଂସ୍ଥା ଏହି ଚଳଚ୍ଚିତ୍ରଟି ନିର୍ମାଣ କରିଥିଲା । 

## ଅଭିନୟ
ଏସ୍ କେ ମୁରଲୀଧରନ୍‌ଙ୍କ ନିର୍ଦ୍ଦେଶିତ ଏହି ଚଳଚ୍ଚିତ୍ରରେ ପ୍ରଥମ ଥର ପାଇଁ ଓଡ଼ିଆ କଥାଚିତ୍ର ଜଗତର ଦୁଇ ଜଣାଶୁଣା ଅଭିନେତ୍ରୀ ଅପରାଜିତା ମହାନ୍ତି ଏବଂ ମହାଶ୍ୱେତା ରାୟ ଏକାଠି ଅଭିନୟ କରିଥିଲେ । ଏହି ଚଳଚ୍ଚିତ୍ର ମାଧ୍ୟମରେ ଅମ୍ଳାନ ଏବଂ ଝିଲିକ୍ ଓଡ଼ିଆ ଚଳଚ୍ଚିତ୍ର ଜଗରେ ତାଙ୍କର ଅଭିନୟ ଆରମ୍ଭ କରିଥିଲେ । 

**ଟାର୍ଗେଟ**ରେ ଅଭିନୟ କରିଥିବା ପ୍ରମୁଖ କଳାକାରମାନ ହେଲେ:
*ଝିଲିକ୍ ଭଟ୍ଟାଚାର୍ଯ୍ୟ- ସ୍ନେହା
*ଅମ୍ଳାନ ଦାସ- ବିବେକ
* ମିହିର ଦାସ
*ମୀନକେତନ- ନୁରୁ ଭାଇ
*ନମ୍ରତା ଦାସ- ନୁରୁ ଭାଇର ପତ୍ନୀ
*ସୁଭାଶିଷ ଶର୍ମା- ସ୍ନେହାର ସାଙ୍ଗ
*ହାଡ଼ୁ- ଓକିଲ
*ଅପରାଜିତା ମହାନ୍ତି- ବିବେକର ମାଆ
*ପିଙ୍କି ପ୍ରଧାନ- ଏସ୍.ପି.
*ମହାଶ୍ୱେତା ରାୟ

## ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଜଣାଶୁଣା ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏବଂ ରବି ନାରାୟଣ ନନ୍ଦ ଥିଲେ । 

### ଗୀତ
#ଏଇକି ସେ ପ୍ରେମ
#କିଏ ଛୁଇଁଲା
#ପଁ ପଁ ପଁ
#ଟାର୍ଗେଟ୍
#ଟେନସନ୍ କାଇଁ ଲେବୁ
#ତୁମେ ମୋ ନୟନ ତାରା
## ଆଧାର
## ବାହାର ଆଧାର 
* 

ଶ୍ରେଣୀ:୨୦୧୩ର ଓଡ଼ିଆ କଥାଚିତ୍ର
ଲଭ୍ ମାଷ୍ଟର

**ଲଭ୍ ମାଷ୍ଟର** ୨୦୧୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲା ଅଭିନେତ୍ରୀ ଅପରାଜିତା ମହାନ୍ତି । ଅଭିନେତା ଉତ୍ତମ ମହାନ୍ତି ଏହି କଥାଚିତ୍ରଟିର କାହଣୀ ରଚନା କରିଥିଲେ ଓ ବାପୁ ଗୋସ୍ୱାମୀ ଏହାର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ହିମାଂଶୁ ପରିଜା । 

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍, ରିୟା ଦେ ଓ ପୁନମ ମିଶ୍ର । ମିହିର ଦାସ, ଉତ୍ତମ ମହାନ୍ତି, ଅପରାଜିତା ମହାନ୍ତି, ସମରେଶ ରାଉତରାୟ, ପିଣ୍ଟୁ ନନ୍ଦ, ମୀନକେତନ, ଜୀବନ ପଣ୍ଡା, ସରୋଜ ଦାସ। ସଲିଲ୍ ମିତ୍ର, ସ୍ମିତା ମହାନ୍ତି, କନକ ପଣ୍ଡା, ବିଦୁସ୍ମିତା, ରବି ମିଶ୍ର, ଦେବାଶିଷ ପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୧୨ ମସିହା ଅକ୍ଟୋବର ମାସରେ ମୁକ୍ତିଲାଭ କରିଥିଲା ।

## ଅଭିନୟ
*ବାବୁଶାନ୍- ଜିତ୍
*ରିୟା ଦେ- ଅନନ୍ୟା
*ପୁନମ ମିଶ୍ର- ଲଗ୍ନା
* ମିହିର ଦାସ- ସୂର୍ଯ୍ୟ ପ୍ରତାପ
*ଉତ୍ତମ ମହାନ୍ତି- ଜିତ୍‌ର ବାପା
*ଅପରାଜିତା ମହାନ୍ତି- ଅପର୍ଣ୍ଣା
*ସମରେଶ ରାଉତରାୟ- ବୀର୍ ବଜରଙ୍ଗି
*ପିଣ୍ଟୁ ନନ୍ଦ- ଭାନୁ ପ୍ରତାପ
*ମୀନକେତନ- ବିକ୍ରମ ପ୍ରତାପ
*ଜୀବନ ପଣ୍ଡା- ନିତ୍ୟାନନ୍ଦ
*ସରୋଜ ଦାସ- ବୀର୍‌ର ବାପା
*ସଲିଲ୍ ମିତ୍ର- ସତ୍ୟବାଦୀ
*ସ୍ମିତା ମହାନ୍ତି- ଶଶୀରେଖା
*କନ‌କ ପଣ୍ଡା- ଉଦୟ ପାତ୍ର
*ବିଦୁସ୍ମିତା- ଦିପ୍ତିରେଖା
*ରବି ମିଶ୍ର- ବ୍ରାହ୍ମଣ
*ଦେବାଶିଷ ପାତ୍ର- ଅତିଥି
*ଅଳକା ଷଡ଼ଙ୍ଗୀ (ଶିଶୁ କଳାକାର)

## ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର ।

୧. ତୁ ଲଭ ମାଷ୍ଟର୨. ହାଏ ମୋତେ ଛପନ ଛୋରି୩. ମୋ ମନେ ପ୍ରେମ ସଜେଇ୪. ମୋର ପତ୍‌ଲି ଅଣ୍ଟା୫. ଜୋଡ଼ି ହେଇଗଲା୬. ନିଜକୁ ପଚାରେ

## ଆଧାର
## ବାହାର ଆଧାର 
* 

ଶ୍ରେଣୀ:୨୦୧୨ର ଓଡ଼ିଆ କଥାଚିତ୍ର
ଧନିଷ୍ଠା (ନକ୍ଷତ୍ର)

ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ତ୍ରିବିଂଶତମ ନକ୍ଷତ୍ର ହେଉଛି ଧନିଷ୍ଠା । ରାଶିଚକ୍ର (ଅପମଣ୍ଡଳ)ରେ ମକର ରାଶିରେ ୨୩ ଡିଗ୍ରୀ ୨୦ ମିନିଟରୁ କୁମ୍ଭ ରାଶିରେ ୦୬ ଡିଗ୍ରୀ ୪୦ ମିନିଟ ଯାଏଁ ବ୍ୟାପ୍ତ । 

## ଜ୍ୟୋତିଷୀୟ ପରିଚୟ 
ହିନ୍ଦୁ ଜ୍ୟୋତିଷରେ ରାଶିଚକ୍ର (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ ।  ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ ।   ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ ।

ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି । 

### ବିଶେଷତ୍ୱ 
* ହିନ୍ଦୁ ଜ୍ୟୋତିଷ ମତେ ଧନିଷ୍ଠା ନକ୍ଷତ୍ର ଦୁଇଗୋଟି ତାରାପୁଞ୍ଜର(:en:Alpha Delphini, :en:Delta Delphini) ସମାହାର ।  ଏହି ତାରାପୁଞ୍ଜ ଏକ ହାତୀର ବଂଶୀ ଆକୃତିରେ ଦୃଶ୍ୟମାନ ହେଉଥିବାରୁ ନକ୍ଷତ୍ରର ନାମ ଧନିଷ୍ଠା ।
* ଧନିଷ୍ଠା ରାଶିଚକ୍ରରେ ମକର (ରାଶି)ରେ ୨୩ ଡିଗ୍ରୀ ୨୦ ମିନିଟରୁ କୁମ୍ଭ ରାଶିରେ ୦୬ ଡିଗ୍ରୀ ୪୦ ମିନିଟ ଯାଏଁ ବ୍ୟାପ୍ତ ।    
* ମଙ୍ଗଳ ଏହାର ଅଧିପତି  ।
* ବୈଦିକ ଜ୍ୟୋତିଷମତେ ଏହି ନକ୍ଷତ୍ର ରାକ୍ଷସଗଣ ଓ ସତ୍ତ୍ୱଗୁଣ ସହ ସମ୍ବନ୍ଧିତ । 
* ବୈଦିକ ଜ୍ୟୋତିଷ ମତେ ଧନିଷ୍ଠା ନକ୍ଷତ୍ର ଲିଙ୍ଗ ଭେଦରେ ସ୍ତ୍ରୀ ଏବଂ ଜାତି ଭେଦରେ ଶୁଦ୍ର । 
* ଧନିଷ୍ଠା ନକ୍ଷତ୍ରରେ ଜନ୍ମିତ ବ୍ୟକ୍ତିବିଶେଷ ବୁଦ୍ଧିମାନ ଏବଂ ଈଶ୍ୱର ବିଶ୍ୱାସୀ ହୋଇଥାଆନ୍ତି ।   
* ସାଧାରଣତଃ ବୈଦିକ ଜ୍ୟୋତିଷ ମତେ ହିନ୍ଦୁ ପରିବାରରେ ନବଜାତ ଶିଶୁର ଜନ୍ମ ବେଳେ ନିର୍ଦ୍ଦିଷ୍ଟ ନକ୍ଷତ୍ରରେ ଚନ୍ଦ୍ରର ଅବସ୍ଥାନକୁ ନେଇ ନବଜାତକର ନାମକରଣ କରାଯିବାର ପ୍ରଥା ପ୍ରଚଳିତ । ଧନିଷ୍ଠା ନକ୍ଷତ୍ରରେ ଚନ୍ଦ୍ର ଅବସ୍ଥାନ କରୁଥିଲେ, ଚାରିପାଦ କ୍ରମରେ ନବଜାତକର ନାମର ପ୍ରଥମ ଅକ୍ଷର ନିମ୍ନପ୍ରକାରେ ହେବ ।

::ପ୍ରଥମ ପାଦ- Ga (गा)  		 
  
::ଦ୍ୱିତୀୟ ପାଦ- Gi (गी),

::ତୃତୀୟ ପାଦ- Gu (गु) ଏବଂ

::ଚତୁର୍ଥ ପାଦ- Ge (गे)

## ପୌରାଣିକ କିମ୍ବଦନ୍ତୀ 
## ଅଧିକ ତଥ୍ୟ 
* "List of Naxatras"

## ଆଧାର
ଶ୍ରେଣୀ:ନକ୍ଷତ୍ର
ଡକ୍‌ସିସାଇକ୍ଲିନ

**ଡକ୍‌ସିସାଇକ୍ଲିନ** ଏକ ପ୍ରକାର ଆଣ୍ଟିବାୟୋଟିକ ଯାହା ଅନେକ ପ୍ରକାରର ଜୀବାଣୁ ଓ ଏକ କୋଷି ଜୀବ ସଂକ୍ରମଣରେ ବ୍ୟବ‌ହାର କରାଯାଏ । ଜୀବାଣୁ ନିମୋନିଆ, ବ୍ରଣ, କ୍ଲାମିଡିଅ ସଂକ୍ରମଣ, ଲାଇମ ରୋଗ ଆରମ୍ଭରେ, କଲେରା ଓ ସିଫିଲିସ ଇତ୍ୟାଦି ରୋଗମାନଙ୍କରେ ଏହି ଔଷଧ ବ୍ୟବ‌ହାର କରାଯାଏ । ମ୍ୟାଲେରିଆ ଚିକିତ୍ସା କଲାବେଳେ କୁଇନାଇନ ସ‌ହିତ ଡକ୍‌ସିସାଇକ୍ଲିନ ଦିଆଯାଏ ଓ ମ୍ୟାଲେରିଆ ପ୍ରତିରୋଧ ନିମନ୍ତେ ମଧ୍ୟ ଦିଆଯାଏ । ଡକ୍‌ସିସାଇକ୍ଲିନ ପାଟିରେ ଖାଇବାକୁ ଦିଆଯାଏ ବା ଶୀରା ମାଧ୍ୟମରେ ଦିଆଯାଏ । 

ତରଳ ଝାଡ଼ା, ଅଇ, ବାନ୍ତି, ଲାଲ ରାସ ଓ ଆତପଦାହ/ସନ୍‌ବର୍ଣ୍ଣ ଇତ୍ୟାଦି ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା ।  ଗର୍ଭାବସ୍ଥା ଓ ଅଳ୍ପ ବୟସର ପିଲା ଏହାକୁ ବ୍ୟବ‌ହାର କଲେ ଦାନ୍ତର ରଙ୍ଗ ପରିବର୍ତ୍ତନ ସ‌ହ ସ୍ଥାୟୀ ସମସ୍ୟା ଦେଖାଯାଏ ।  ସ୍ତନ୍ୟପାନ ସମୟରେ ଆପାତ‌ତଃ ଏହା ବିପଦମୁକ୍ତ ।

ସନ ୧୯୬୭ରେ ପ୍ରଥମ ଥର ନିମନ୍ତେ ଡକ୍‌ସିସାଇକ୍ଲିନ ବ୍ୟବ‌ହାର କରାଗଲା ।ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ପୃଥିବୀର ଅଧିକାଂଶ ସ୍ଥାନରେ ଏହାର ମୂଲ୍ୟ ବଟିକା ପିଛା ୦.୦୧ରୁ ୦.୦୪ ଆମେରିକୀୟ ଡଲାର । ଆମେରିକାରେ ଏହାର ୧୦ ଦିନ ଚିକିତ୍ସାର ମୂଲ୍ୟ ୧୪ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଡାହା ବାଳୁଙ୍ଗା

**ଡାହା ବାଳୁଙ୍ଗା**, ୨୦୧୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପୁପିନ୍ଦର ସିଂହ । ବାପୁ ଗୋସ୍ୱାମୀ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସୁଧାକର ବସନ୍ତ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । 

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ମହାନ୍ତି ଓ ସୋନିଆ ଦେ ସରକାର । ହିନ୍ଦୀ କଥାଚିତ୍ର ଅଭିନେତା ଜ୍ୟାକି ଶ୍ରଫ୍ ପ୍ରଥମଥର ପାଇଁ ଓଡ଼ିଆ କଥାଚିତ୍ର ଜଗତରେ ଅଭିନୟ କରିଥିଲେ । ବିଜୟ ମହାନ୍ତି, ଅପରାଜିତା ମହାନ୍ତି, ତନ୍ଦ୍ରା ରାୟ, ପିଣ୍ଟୁ ନନ୍ଦ, ପ୍ରଜ୍ଞା ଖଟୁଆ, ଚୌଧୁରୀ ଜୟପ୍ରକାଶ ଦାସ, ତୃପ୍ତି ସିହ୍ନା, ସରୋକ ଦାସ, ସଞ୍ଜନା ମିତ୍ର, ସୁବାଶିଷ ଶର୍ମା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
*  ବାବୁଶାନ୍- ଓମକାର ମହାନ୍ତି
* ସୋନିଆ ସରକାର ଦେ- ଶାଲିନୀ
* ସଞ୍ଜନା ମିତ୍ର- ରୁବି
* ବିଜୟ ମହାନ୍ତି- ଉତ୍ତମ ମହାନ୍ତି
* ଜ୍ୟାକି ଶ୍ରଫ୍- ଅରୁଣ ସିଂ ଦେଓ
* ତନ୍ଦ୍ରା ରାୟ- ମମତା ମହାନ୍ତି
* ଅପରାଜିତା ମହାନ୍ତି- ଅରୁଣଙ୍କ ପତ୍ନୀ
* ପିଣ୍ଟୁ ନନ୍ଦ- ବିକ୍ରମ
* ପ୍ରଜ୍ଞା ଖଟୁଆ- ଚିଙ୍ଗିଡ଼ି
* ସରୋଜ ଦାସ- ଅଧକ୍ଷ
* ଚୌଧୁରୀ ଜୟପ୍ରକାଶ ଦାସ- ବିକ୍ରେତା
* ତୃପ୍ତୀ ସିହ୍ନା- ଜେଜେମା

## ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର ।

### ଗୀତ 
# ଆଖି ଖୋଲିଲେ ତୁ
# ଅଣ୍ଟା ୨୬
# ଡାହା ବାଳୁଙ୍ଗା
# ଯାଇଥିଲି ବାଡ଼ି ପଟକୁ
# ମୌଲା ମୌଲା

## ଆଧାର
## ବାହାର ଆଧାର 
*  

ଶ୍ରେଣୀ:୨୦୧୩ର ଓଡ଼ିଆ କଥାଚିତ୍ର
ତୁ ଆଉ ମୁଁ

**ତୁ ଆଉ ମୁଁ**, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ସୋମ୍ୟ ରଞ୍ଜନ ପଟ୍ଟନାୟକ । ଏହି ଚଳଚ୍ଚିତ୍ରଟିର କାହାଣୀ ଲେଖିଥିଲେ ତ୍ରିଲୋଚନ ତାରାଇ ଏବଂ ସଂଳାପ ଲେଖିଥିଲେ ଦୀପକ ଜେନା । ଦେବୀତୋଷ ଆଚାର୍ଯ୍ୟ ଚଳଚ୍ଚିତ୍ରଟିରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ର ଜରିଆରେ ଦେବୀତୋଷ ପ୍ରଥମ କରି ସଙ୍ଗୀତ ନିର୍ଦ୍ଦେଶନା ଦେଇଥିଲେ ।- ପ୍ରିତୀ
* ମିହିର ଦାସ
* ଅପରାଜିତା ମହାନ୍ତି
* କୁନା ତ୍ରିପାଠୀ
* ସଲିଲ୍ ମିତ୍ର
* ଲୀନା

## ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରଟିରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ଦେବୀତୋଷ ଆଚାର୍ଯ୍ୟ । ଚିନ୍ମୟ ଆଚାର୍ଯ୍ୟ, ମାନସ ସାମଲ, ଅରୁଣ ମନ୍ତ୍ରୀ, ବସନ୍ତରାଜ ସାମଲ ଆଦି ଗୀତିକାରମାନେ ଏହି ଚଳଚ୍ଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଦେବୀତୋଷ ଆଚାର୍ଯ୍ୟ, କୁମାର ବାପି, ଶୈଳଭାମା ମହାପାତ୍ର, ମାଧବ, ବିଷ୍ଣୁମୋହନ କବି ମାମା ଦାସ, ମାନସ ପ୍ରୀତମ ଆଦି କଣ୍ଠଶିଳ୍ପୀମାନେ ଚଳଚ୍ଚିତ୍ରଟିରେ ଗୀତଗୁଡ଼ିକ ଗାଇଥିଲେ ।

### ଗୀତ
## ଆଧାର
## ବାହାର ଆଧାର 
* 

ଶ୍ରେଣୀ:୨୦୧୪ର ଓଡ଼ିଆ କଥାଚିତ୍ର
ଡାଡି

**ଡାଡି: ଦ ଲଭିଙ୍ଗ ଗଡ୍**, ୨୦୧୪ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଚିତ୍ତରଞ୍ଜନ ମିଶ୍ର ଏବଂ ଜୋତ୍ସ୍ନା ମିଶ୍ର । ଆପୁ କାନୁନ୍‌ଗୋ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ବିକାଶ ଦାସ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ ଏବଂ ଲିପି । ମିହିର ଦାସ, ଅପରାଜିତା ମହାନ୍ତି, ହରିହର ମହାପାତ୍ର ଆଦି କଳାକାରମାନେ କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
*ମିହିର ଦାସ
*ହରିହର ମହାପାତ୍ର
*ଅପରାଜିତା ମହାନ୍ତି
*ଲିପି ପରିଡ଼ା
*ଅରିନ୍ଦମ ରାୟ

## ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ ।

### ଗୀତ
## ଆଧାର
## ବାହାର ଆଧାର 
* 

ଶ୍ରେଣୀ:୨୦୧୪ର ଓଡ଼ିଆ କଥାଚିତ୍ର